
Sprememba		1

Predlog uredbe
Uvodna izjava 2
	

	Besedilo, ki ga predlaga Komisija
	Sprememba

	(2)	Za zagotovitev nemotenega in učinkovitega delovanja mehanizma za sodelovanje in reševanje sporov, kot je določeno v členih 60 in 65 Uredbe (EU) 2016/679, je treba določiti pravila za postopke, ki jih vodijo nadzorni organi v čezmejnih primerih, in za postopke odbora pri reševanju sporov, vključno z obravnavo čezmejnih pritožb. Iz tega razloga je treba določiti tudi pravila v zvezi z uveljavljanjem pravice strank v preiskavi do zaslišanja, preden nadzorni organi in, odvisno od primera, odbor sprejmejo odločitev.
	(2)	Za zagotovitev nemotenega in učinkovitega delovanja mehanizma za sodelovanje in reševanje sporov, kot je določeno v členih 60 in 65 Uredbe (EU) 2016/679, je treba določiti pravila za postopke, ki jih vodijo nadzorni organi v čezmejnih primerih, in za postopke odbora pri reševanju sporov, vključno z obravnavo čezmejnih pritožb. Iz tega razloga je treba določiti tudi pravila v zvezi z uveljavljanjem pravice strank do zaslišanja, preden nadzorni organi in, odvisno od primera, odbor sprejmejo odločitev. Namen te uredbe je zaščititi pravico do dobrega upravljanja, kot je določena v členu 41 Listine Evropske unije o temeljnih pravicah (v nadaljnjem besedilu: Listina). Za dosego tega cilja bi morali vsi organi za varstvo podatkov pri uporabi določb te uredbe delovati nepristransko in neodvisno ter v skladu z načelom pravne države, kot je določeno v členu 2 Pogodbe o Evropski uniji.



Sprememba		2

Predlog uredbe
Uvodna izjava 2 a (novo)
	

	Besedilo, ki ga predlaga Komisija
	Sprememba

	
	(2a)	Ta uredba in poglavje VII Uredbe (EU) 2016/679 urejata le nekatere elemente postopka sodelovanja, kadar v postopku sodelujejo nadzorni organi več kot ene države članice. Ta uredba se ne uporablja, kadar stranka vloži pritožbo neposredno pri vodilnem nadzornem organu v drugi državi članici.



Sprememba		3

Predlog uredbe
Uvodna izjava 2 b (novo)
	

	Besedilo, ki ga predlaga Komisija
	Sprememba

	
	(2b)	Za nadzorne organe bi se moralo uporabljati postopkovno pravo posamezne države članice, če ta uredba zadeve ne harmonizira. S pravom Unije so že urejeni nekateri postopkovni elementi, kot je horizontalno dokazno breme upravljavca iz člena 5(2) Uredbe (EU) 2016/679. Nadzorni organi v skladu s primarnostjo prava Unije ne bi smeli uporabljati nacionalnega postopkovnega prava, če je v nasprotju s to uredbo in Uredbo (EU) 2016/679. Sodelovanje med nadzornimi organi ne bi smelo biti omejeno zaradi razlik v nacionalnem postopkovnem pravu. Nadzorni organi bi morali izkoristiti vse možnosti iz veljavne nacionalne zakonodaje, da sodelovanje v postopkih omogočijo strankam v drugi državi članici. To lahko vključuje sodelovanje na daljavo prek video povezave, tolmače ali splošno dostopna komunikacijska sredstva.



Sprememba		4

Predlog uredbe
Uvodna izjava 3
	

	Besedilo, ki ga predlaga Komisija
	Sprememba

	(3)	Pritožbe so bistven vir informacij za odkrivanje kršitev pravil o varstvu podatkov. Opredeliti je treba jasne in učinkovite postopke za obravnavo pritožb v čezmejnih primerih, saj lahko pritožbo obravnava nadzorni organ, ki ni organ, pri katerem je bila vložena pritožba.
	(3)	Pritožbe so bistven vir informacij za odkrivanje kršitev pravil o varstvu podatkov. Opredeliti je treba jasne in učinkovite postopke za obravnavo pritožb v čezmejnih primerih, saj lahko pritožbo obravnava nadzorni organ, ki ni organ, pri katerem je bila vložena pritožba. V ta namen je priporočljivo, da bi se vzpostavil učinkovit mehanizem za komuniciranje med nadzornimi organi, ki bi omogočal hitro in varno izmenjavo informacij, potrebnih za reševanje pritožb v skladu s pravili o varstvu podatkov.



Sprememba		5

Predlog uredbe
Uvodna izjava 4
	

	Besedilo, ki ga predlaga Komisija
	Sprememba

	(4)	Da bi bila pritožba dopustna, bi morala vsebovati določene informacije. Zato bi bilo treba za pomoč pritožnikom pri predložitvi potrebnih dejstev nadzornim organom zagotoviti pritožbeni obrazec. Informacije, ki so podrobno določene v obrazcu, bi se morale zahtevati le v primerih čezmejne obdelave v smislu Uredbe (EU) 2016/679, vendar lahko nadzorni organi obrazec uporabijo za primere, ki se ne nanašajo na čezmejno obdelavo. Obrazec je mogoče predložiti elektronsko ali po pošti. Predložitev informacij, navedenih v tem obrazcu, bi morala biti pogoj, da se pritožba v zvezi s čezmejno obdelavo obravnava kot pritožba iz člena 77 Uredbe (EU) 2016/679. Za dopustnost pritožbe ne bi smele biti potrebne nobene dodatne informacije. Nadzorni organi bi morali imeti možnost, da olajšajo vložitev pritožbe v uporabniku prijazni elektronski obliki in ob tem upoštevajo potrebe invalidov, če informacije, ki se zahtevajo od pritožnika, ustrezajo informacijam, ki se zahtevajo v obrazcu, in če za ugotovitev dopustnost pritožbe niso potrebne nobene dodatne informacije.
	(4)	Da bi bila pritožba dopustna, bi morala vsebovati minimalne informacije o domnevni sedanji ali pretekli kršitvi. Prenehanje kršitve ne bi smelo biti zadosten razlog za zavrnitev pritožbe. Zato bi bilo treba za pomoč pritožnikom pri predložitvi potrebnih dejstev nadzornim organom zagotoviti predlogo za pritožbe. Informacije, ki so podrobno določene v predlogi, bi se morale zahtevati le v primerih čezmejne obdelave v smislu Uredbe (EU) 2016/679, vendar lahko nadzorni organi predlogo uporabijo za primere, ki se ne nanašajo na čezmejno obdelavo. Informacije je mogoče predložiti elektronsko ali po pošti. Za dopustnost pritožbe ne bi smele biti potrebne nobene dodatne informacije. Če pritožba ne izpolnjuje minimalnih zahtev, jo mora nadzorni organ zavrniti in pritožnika obvestiti o manjkajočih informacijah. Pritožnik lahko nato ponovno vloži popolno pritožbo. Od pritožnika se ne bi smelo zahtevati, da pred vložitvijo pritožbe stopi v stik s stranko v preiskavi, vendar bi moral, če je bil pred vložitvijo pritožbe v zvezi z isto zadevo v stiku s stranko v preiskavi, predložiti sporočilo v zvezi s tem stikom. Nadzorni organi bi morali imeti možnost, da olajšajo vložitev pritožbe v uporabniku prijazni elektronski obliki in ob tem upoštevajo potrebe invalidov.



Sprememba		6

Predlog uredbe
Uvodna izjava 5
	

	Besedilo, ki ga predlaga Komisija
	Sprememba

	(5)	Nadzorni organi morajo o pritožbah odločiti v razumnem časovnem okviru. Razumen časovni okvir je odvisen od okoliščin posameznega primera in zlasti njegovega konteksta, različnih postopkovnih korakov vodilnega nadzornega organa, ravnanja strank v postopku in kompleksnosti primera.
	(5)	Nadzorni organi morajo o pritožbah odločiti v razumnem časovnem okviru. Razumen časovni okvir je odvisen od okoliščin posameznega primera in zlasti njegovega konteksta, različnih postopkovnih korakov vodilnega nadzornega organa, ravnanja strank v postopku in kompleksnosti primera. Člen 6 Evropske konvencije o človekovih pravicah (EKČP) ter člena 41 in 47 Listine zahtevajo razumno skupno trajanje postopkov. Glede na to, da to vključuje pravna sredstva v skladu s členom 78 Uredbe (EU) 2016/679, postopki pred nadzornimi organi običajno ne bi smeli trajati več kot devet mesecev, razen v izjemnih okoliščinah. Ta uredba predvideva podaljšanje zaradi zamud ali motenj, na katere vodilni nadzorni organ nima vpliva. V ta namen bi bilo treba poskrbeti za zadostna finančna sredstva in osebje, da bi se primeri obravnavali pravočasno in učinkovito, tako da to ne bi omejevalo pravice do dobrega upravljanja.



Sprememba		7

Predlog uredbe
Uvodna izjava 5 a (novo)
	

	Besedilo, ki ga predlaga Komisija
	Sprememba

	
	(5a)	Neposredno interakcijo med nadzornimi organi držav članic in strankami ureja nacionalno postopkovno pravo, če Uredba (EU) 2016/679, ta uredba ali pravo Unije nimajo prednosti. V primeru posredne interakcije vodilnega nadzornega organa s stranko prek drugega nadzornega organa bi se moralo za vsako neposredno interakcijo s stranko uporabljati postopkovno pravo tega drugega nadzornega organa. V skladu s členom 56(6) Uredbe (EU) 2016/679 ima pritožnik pravico do komunikacije izključno z nadzornim organom, pri katerem je bila vložena pritožba. To pritožniku ne preprečuje, da neposredno komunicira z drugim nadzornim organom, vključno z vodilnim nadzornim organom, kar je lahko učinkovitejše.



Sprememba		8

Predlog uredbe
Uvodna izjava 5 b (novo)
	

	Besedilo, ki ga predlaga Komisija
	Sprememba

	
	(5b)	Da bi zagotovili izpolnjevanje minimalnih zahtev glede poštenih in učinkovitih postopkov v vseh čezmejnih primerih, tudi v državah članicah brez kodificiranega nacionalnega postopkovnega prava, uredba določa pravila, ki se neposredno uporabljajo na podlagi člena 41 Listine.



Sprememba		9

Predlog uredbe
Uvodna izjava 5 c (novo)
	

	Besedilo, ki ga predlaga Komisija
	Sprememba

	
	(5c)	V skladu z nacionalnim postopkovnim pravom, ki se uporablja za nadzorni organ, s katerim stranka neposredno sodeluje, bi moralo biti mogoče uporabiti nujno potrebne in sorazmerne omejitve v zvezi z razkritjem ali nadaljnjo uporabo pravno zaščitenih informacij, kot so osebni podatki ali poslovne skrivnosti, zaščitene v skladu z Direktivo (EU) 2016/9431a. To bi lahko vključevalo notranja posvetovanja in odločanje organa. Uporabiti bi bilo treba najmanj vsiljive ukrepe, kot sta omejitev uporabe informacij ali njihovo zakritje. Stranke bi morale biti vedno obveščene, da so jim bile informacije prikrite in zakaj. 

	
	__________________

	
	1a Direktiva (EU) 2016/943 Evropskega parlamenta in Sveta z dne 8. junija 2016 o varstvu nerazkritega strokovnega znanja in izkušenj ter poslovnih informacij (poslovnih skrivnosti) pred njihovo protipravno pridobitvijo, uporabo in razkritjem (UL L 157, 15.6.2016, str. 1).



Sprememba		10

Predlog uredbe
Uvodna izjava 5 d (novo)
	

	Besedilo, ki ga predlaga Komisija
	Sprememba

	
	(5d)	Vodilni nadzorni organ vodi zadevo v skladu s to uredbo, Uredbo (EU) 2016/679 in svojim nacionalnim postopkovnim pravom ter pri tem v celoti sodeluje z drugimi nadzornimi organi v duhu skupnega razumevanja in zaupanja. Drugi nadzorni organi bi morali vodilnemu nadzornemu organu posredovati vse pomembne informacije in svoja stališča. Vodilni nadzorni organ bi moral zadevo učinkovito in smotrno strukturirati, pri tem pa bi moral v celoti upoštevati stališča drugih nadzornih organov. Hkrati mora biti postopek skladen z Uredbo (EU) 2016/679, zlasti s strukturo „vse na enem mestu“ za reševanje sporov in pristojnostmi vodilnega nadzornega organa.



Sprememba		11

Predlog uredbe
Uvodna izjava 5 e (novo)
	

	Besedilo, ki ga predlaga Komisija
	Sprememba

	
	(5e)	Nadzorni organi lahko začnejo tudi dodatne postopke, na primer v primeru sistemskih ali ponavljajočih se kršitev. To pa ne sme privesti do poseganja v pravice strank.



Sprememba		12

Predlog uredbe
Uvodna izjava 5 f (novo)
	

	Besedilo, ki ga predlaga Komisija
	Sprememba

	
	(5f)	Kršitve se lahko nanašajo na pravice več posameznikov, na katere se nanašajo osebni podatki, zato bo morda treba dokaze iz postopkov uporabiti v drugih postopkih, da bi bil postopek učinkovit in da bi se odločitve sprejemale dosledno. Da bi civilna sodišča objektivno ocenila obseg nepremoženjske škode glede na povprečnega posameznika, na katerega se nanašajo osebni podatki, bi jim lahko koristilo, da bi se pri presoji pritožbe iz člena 82 Uredbe (EU) 2016/679 opirala na dognana dejstva ali dokaze.



Sprememba		13

Predlog uredbe
Uvodna izjava 5 g (novo)
	

	Besedilo, ki ga predlaga Komisija
	Sprememba

	
	(5g)	Vsak nadzorni organ bi moral opredeliti enega ali več jezikov, v katerih sprejema informacije, ki jih pošljejo drugi nadzorni organi. Opredeliti bi bilo treba dodaten skupni „jezik sodelovanja“, ki ga morajo vsi nadzorni organi sprejeti za vhodne ali izhodne informacije. V primeru pravnih sredstev bi moral imeti nadzorni organ, zoper katerega je vloženo pravno sredstvo, dolžnost prevesti vse ustrezne dokumente v sprejete jezike.



Sprememba		14

Predlog uredbe
Uvodna izjava 6
	

	Besedilo, ki ga predlaga Komisija
	Sprememba

	(6)	Vsako pritožbo, ki jo nadzorni organ obravnava v skladu s členom 57(1), točka (f), Uredbe (EU) 2016/679, je treba skrbno preučiti v ustreznem obsegu, pri čemer je treba upoštevati, da mora biti za zagotovitev skladnosti z Uredbo (EU) 2016/679 vsaka uporaba pooblastil s strani nadzornega organa ustrezna, potrebna in sorazmerna. Odločitev o tem, v kolikšnem obsegu bi bilo treba pritožbo preučiti, je prepuščena presoji posameznega pristojnega organa. Nadzorni organi bi si morali pri ocenjevanju ustreznega obsega preiskave prizadevati za zadovoljivo rešitev za pritožnika, ki morda ne vključuje nujno izčrpne preiskave vseh možnih pravnih in dejanskih elementov, ki izhajajo iz pritožbe, temveč zagotavlja učinkovit in hiter popravni ukrep za pritožnika. Ocena obsega zahtevanih preiskovalnih ukrepov bi lahko temeljila na teži domnevne kršitve, njeni sistemski ali ponavljajoči se naravi ali, odvisno od primera, dejstvu, da je pritožnik izkoristil tudi svoje pravice iz člena 79 Uredbe (EU) 2016/679.
	(6)	Vsako pritožbo, ki jo nadzorni organ obravnava v skladu s členom 57(1), točka (f), Uredbe (EU) 2016/679, je treba skrbno preučiti v ustreznem obsegu, pri čemer je treba upoštevati, da mora biti za zagotovitev skladnosti z Uredbo (EU) 2016/679 vsaka uporaba pooblastil s strani nadzornega organa učinkovita, sorazmerna in odvračilna. Nadzorni organi bi si morali pri ocenjevanju ustreznega obsega preiskave prizadevati za zadovoljivo rešitev za pritožnika, kar zahteva preiskavo vseh pomembnih pravnih in dejanskih elementov, ki izhajajo iz pritožbe, da se zagotovi skupno sprejetje odločitve ter učinkovit in hiter popravni ukrep za pritožnika. Brez poseganja v potrebo po zadovoljivi rešitvi za pritožnika v kratkem času bi morali nadzorni organi preiskavo izvesti v takšnem obsegu, da bi lahko zadovoljivo ugotovili, ali pritožba kaže na resnejše ali sistematične kršitve. Načrtovanje postopka je pomembno za zagotovitev hitrega rezultata. Nadzorni organi se ne bi smeli sklicevati na pravice iz člena 79 Uredbe (EU) 2016/679 kot razlog za omejitev preiskave pritožbe. Zaradi skladnosti s členom 47 Listine bi morala obravnava pritožbe vedno voditi do odločitve, zoper katero se je mogoče pritožiti. Razen v primeru umika pritožbe se pritožba ne bi smela zaključiti ali kako drugače končati brez odločitve, ki je lahko predmet sodnega nadzora.



Sprememba		15

Predlog uredbe
Uvodna izjava 7
	

	Besedilo, ki ga predlaga Komisija
	Sprememba

	(7)	Vodilni nadzorni organ bi moral nadzornemu organu, pri katerem je bila vložena pritožba, zagotavljati informacije o napredku preiskave, ki so potrebne za ustrezno obveščanje pritožnika.
	(7)	Vodilni nadzorni organ bi moral nadzornim organom zagotoviti takojšen dostop na daljavo do skupnega spisa, ki vsebuje vse pomembne dokumente zadeve, vključno z vsemi notranjimi ali zaupnimi informacijami, ter prevod vseh dokumentov v jezik sodelovanja. Poleg tega bi moral vodilni nadzorni organ aktivno obveščati druge nadzorne organe o večjih spremembah, ki bi lahko zahtevale takojšnje ukrepanje ali posebno pozornost. Prav tako je treba opredeliti jasne in učinkovite postopke za obravnavo pritožb v čezmejnih primerih, saj lahko pritožbo obravnava nadzorni organ, ki ni organ, pri katerem je bila vložena pritožba.



Sprememba		16

Predlog uredbe
Uvodna izjava 8
	

	Besedilo, ki ga predlaga Komisija
	Sprememba

	(8)	Pristojni nadzorni organ bi moral pritožniku zagotoviti dostop do dokumentov, na podlagi katerih je nadzorni organ predhodno sklenil, da pritožbo popolnoma ali delno zavrne.
	(8)	Pristojni nadzorni organ bi moral strankam omogočiti dostop na daljavo do skupnega spisa, vendar bi lahko v določenih okoliščinah to pravico do dostopa omejil. Ta dostop bi moral omogočati uporabo učinkovitega pravnega sredstva v skladu s členom 47 Listine.



Sprememba		17

Predlog uredbe
Uvodna izjava 9
	

	Besedilo, ki ga predlaga Komisija
	Sprememba

	(9)	Da bi lahko nadzorni organi hitro odpravili kršitve Uredbe (EU) 2016/679 in zagotovili hitro rešitev za pritožnike, bi si morali po potrebi prizadevati za sporazumno rešitev pritožb. Dejstvo, da je bila posamezna pritožba rešena sporazumno, pristojnemu nadzornemu organu ne preprečuje, da bi zadevo obravnaval po uradni dolžnosti, na primer v primeru sistemskih ali ponavljajočih se kršitev Uredbe (EU) 2016/679.
	(9)	Da bi lahko nadzorni organi hitro odpravili kršitve Uredbe (EU) 2016/679 in zagotovili hitro rešitev za pritožnike, bi morali imeti možnost, da po potrebi poskušajo doseči sporazumno rešitev pritožb med strankami. Nadzorni organi obravnave pritožbe ne bi smeli pogojevati s sodelovanjem v postopku sporazumne rešitve. Za sporazumne rešitve bi morala obstajati možnost, da so v obliki pogodbe med strankami v skladu z veljavnim pravom, vendar bi morale zavezovati organe. Dejstvo, da je bila posamezna pritožba rešena sporazumno, pristojnemu nadzornemu organu ne preprečuje, da bi zadevo obravnaval po uradni dolžnosti, na primer v primeru sistemskih ali ponavljajočih se kršitev Uredbe (EU) 2016/679. Vendar se možnost obravnave po uradni dolžnosti ne bi smela uporabljati za odložitev odločitev o pritožbah.



Sprememba		18

Predlog uredbe
Uvodna izjava 10
	

	Besedilo, ki ga predlaga Komisija
	Sprememba

	(10)	Za zagotovitev učinkovitega delovanja mehanizmov za sodelovanje in skladnost iz poglavja VII Uredbe (EU) 2016/679 je pomembno, da se čezmejni primeri rešijo pravočasno ter v duhu lojalnega in učinkovitega sodelovanja, na katerem temelji člen 60 Uredbe (EU) 2016/679. Vodilni nadzorni organ bi moral svojo pristojnost izvajati v okviru tesnega sodelovanja z drugimi zadevnimi nadzornimi organi. Podobno bi morali zadevni nadzorni organi dejavno sodelovati že v zgodnji fazi preiskave in si prizadevati za soglasje, pri čemer bi morali v celoti izkoristiti orodja iz Uredbe (EU) 2016/679.
	(10)	Za zagotovitev učinkovitega delovanja mehanizmov za sodelovanje in skladnost iz poglavja VII Uredbe (EU) 2016/679 je pomembno, da se čezmejni primeri rešijo pravočasno ter v duhu lojalnega in učinkovitega sodelovanja, na katerem temelji člen 60 Uredbe (EU) 2016/679. Vodilni nadzorni organ bi moral svojo pristojnost izvajati v okviru tesnega sodelovanja z drugimi zadevnimi nadzornimi organi. Podobno bi morali zadevni nadzorni organi dejavno sodelovati že v zgodnji fazi preiskave in si prizadevati za soglasje, pri čemer bi morali v celoti izkoristiti orodja iz Uredbe (EU) 2016/679. To bi moralo biti v skladu z mehanizmom vse na enem mestu iz Uredbe (EU) 2016/679 ter po potrebi zagotavljati nediskriminatorno obravnavo strank, pravno varnost in neodvisnost pri izdajanju odločitev nadzornih organov.



Sprememba		19

Predlog uredbe
Uvodna izjava 11
	

	Besedilo, ki ga predlaga Komisija
	Sprememba

	(11)	Zlasti je pomembno, da nadzorni organi soglasje o ključnih vidikih preiskave dosežejo čim prej ter pred sporočitvijo obtožb strankam v preiskavi in sprejetjem osnutka odločitve iz člena 60 Uredbe (EU) 2016/679, da se tako zmanjša število primerov, predloženih mehanizmu za reševanje sporov iz člena 65 Uredbe (EU) 2016/679, in zagotovi hitro reševanje čezmejnih primerov.
	(11)	Zlasti je pomembno, da nadzorni organi soglasje o ključnih vidikih zadeve prek povzetka ključnih vprašanj in pripomb na ta povzetek dosežejo čim prej ter pred sprejetjem osnutka odločitve iz člena 60 Uredbe (EU) 2016/679, da se tako zmanjša število primerov, predloženih mehanizmu za reševanje sporov iz člena 65 Uredbe (EU) 2016/679, in zagotovi hitro reševanje čezmejnih primerov.



Sprememba		20

Predlog uredbe
Uvodna izjava 12
	

	Besedilo, ki ga predlaga Komisija
	Sprememba

	(12)	Sodelovanje med nadzornimi organi bi moralo temeljiti na odprtem dialogu, ki zadevnim nadzornim organom omogoča, da z izmenjavo izkušenj in stališč z vodilnim nadzornim organom smiselno prispevajo k poteku preiskave, pri čemer se ustrezno upoštevajo diskrecijska pravica posameznega nadzornega organa, vključno z oceno ustreznega obsega preiskave posameznega primera, in različne tradicije držav članic. V ta namen bi moral vodilni nadzorni organ zadevnim nadzornim organom predložiti povzetek ključnih vprašanj, v katerih navede svoje predhodno stališče glede glavnih vprašanj v preiskavi. Ta povzetek bi moral biti predložen dovolj zgodaj, da se omogoči učinkovito sodelovanje zadevnih nadzornih organov, vendar hkrati v fazi, ko so stališča vodilnega nadzornega organa glede primera dovolj zrela. Zadevni nadzorni organi bi morali imeti možnost, da predložijo pripombe na različna vprašanja, kot sta obseg preiskave ter opredelitev kompleksnih dejanskih in pravnih ocen. Ker obseg preiskave določa zadeve, ki jih mora vodilni nadzorni organ preiskati, bi si morali nadzorni organi prizadevati za čimprejšnje soglasje o obsegu preiskave.
	(12)	Sodelovanje med nadzornimi organi bi moralo temeljiti na odprtem dialogu, ki zadevnim nadzornim organom omogoča, da z izmenjavo izkušenj in stališč z vodilnim nadzornim organom smiselno prispevajo k poteku preiskave. Nadzorni organ, pri katerem je bila vložena pritožba ali ki zahteva ukrepanje po uradni dolžnosti, lahko vodilnemu nadzornemu organu predloži povzetek ključnih vprašanj, v katerih navede svoje predhodno stališče glede glavnih vprašanj v preiskavi. Končni povzetek ključnih vprašanj bi moral pripraviti vodilni nadzorni organ. Povzetek ključnih vprašanj bi moral biti del skupnega spisa in bi moral biti živ dokument, ki ga vodilni nadzorni organ med postopkom posodablja. Ta povzetek bi moral biti predložen dovolj zgodaj, da se omogoči učinkovito sodelovanje zadevnih nadzornih organov. Zadevni nadzorni organi bi morali imeti možnost, da predložijo pripombe na vsako posodobitev povzetka ključnih vprašanj. Nadzorni organi bi morali imeti možnost predložiti morebitni spor odboru. Nadzorni organi bi si morali prizadevati za čimprejšnje soglasje o obsegu preiskave.



Sprememba		21

Predlog uredbe
Uvodna izjava 13
	

	Besedilo, ki ga predlaga Komisija
	Sprememba

	(13)	Za učinkovito in vključujoče sodelovanje med vsemi zadevnimi nadzornimi organi in vodilnim nadzornim organom bi morale biti pripombe zadevnih nadzornih organov jedrnate ter dovolj jasno in natančno formulirane, da so zlahka razumljive vsem nadzornim organom. Pravne argumente bi bilo treba združiti glede na del povzetka ključnih vprašanj, na katerega se nanašajo. Pripombe zadevnih nadzornih organov je mogoče dopolniti z dodatnimi dokumenti. Vendar zgolj sklic na dodatne dokumente v pripombah zadevnega nadzornega organa ne more nadomestiti pomanjkanja navedbe bistvenih pravnih ali dejanskih argumentov v pripombah. V sami pripombi bi morale biti vsaj na kratko, vendar dosledno in razumljivo, navedene temeljne pravne in dejanske okoliščine, na katere se sklicujejo taki dokumenti.
	(13)	Za učinkovito in vključujoče sodelovanje med vsemi zadevnimi nadzornimi organi in vodilnim nadzornim organom bi morali biti vsi dokumenti, ki jih predložijo zadevni nadzorni organi in stranke, jedrnati ter dovolj jasno in natančno formulirani, da so zlahka razumljivi vsem nadzornim organom. Nadzorni organi zato lahko omejijo dolžino vlog, ki jih predložijo stranke. Pravne argumente bi bilo treba združiti glede na del povzetka ključnih vprašanj, na katerega se nanašajo.



Sprememba		22

Predlog uredbe
Uvodna izjava 14
	

	Besedilo, ki ga predlaga Komisija
	Sprememba

	(14)	Za primere, ki niso sporni, ni potrebna obsežna razprava med nadzornimi organi za dosego soglasja, zato bi jih bilo mogoče hitreje obravnavati. Kadar noben zadevni nadzorni organ ne predloži pripomb na povzetek ključnih vprašanj, bi moral vodilni nadzorni organ v devetih mesecih sporočiti predhodne ugotovitve iz člena 14.
	(14)	Za primere, ki niso sporni (nesporni primeri), ni potrebna obsežna razprava med nadzornimi organi za dosego soglasja, zato bi jih bilo mogoče hitreje obravnavati. Kadar noben zadevni nadzorni organ ne predloži pripomb na povzetek ključnih vprašanj, bi moral vodilni nadzorni organ v treh mesecih od prejema pritožbe sporočiti osnutek odločitve.



Sprememba		23

Predlog uredbe
Uvodna izjava 15
	

	Besedilo, ki ga predlaga Komisija
	Sprememba

	(15)	Nadzorni organi bi morali izkoristiti vsa potrebna sredstva za dosego soglasja v duhu lojalnega in učinkovitega sodelovanja. Če se torej mnenja zadevnih nadzornih organov in vodilnega nadzornega organa glede obsega preiskave, ki temelji na pritožbi, vključno z določbami Uredbe (EU) 2016/679, katerih kršitev se bo preiskovala, razlikujejo ali če se pripombe zadevnih nadzornih organov nanašajo na pomembno spremembo kompleksne pravne ali tehnološke ocene, bi moral zadevni organ uporabiti orodja iz členov 61 in 62 Uredbe (EU) 2016/679.
	(15)	Nadzorni organi bi morali izkoristiti vsa potrebna sredstva za dosego soglasja v duhu lojalnega in učinkovitega sodelovanja. Če se torej mnenja zadevnih nadzornih organov in vodilnega nadzornega organa glede obsega ali postopkovnih vprašanj zadeve razlikujejo, bi morali nadzorni organi zadevo hitro predložiti odboru. Odbor bi moral sprejeti potrebne postopkovne odločitve. Odbor in nadzorni organi bi si morali prizadevati, da se tekoči postopki čim prej zaključijo. Vodilni nadzorni organ ali eden od zadevnih nadzornih organov bi moral imeti tudi možnost, da zahteva nujno zavezujočo odločitev odbora, ne da bi poslal zahtevo iz člena 61 ali 62.



Sprememba		24

Predlog uredbe
Uvodna izjava 16
	

	Besedilo, ki ga predlaga Komisija
	Sprememba

	(16)	Če nadzorni organi z uporabo teh orodij ne morejo doseči soglasja o obsegu preiskave, ki temelji na pritožbi, bi moral vodilni nadzorni organ zahtevati nujno zavezujočo odločitev odbora na podlagi člena 66(3) Uredbe (EU) 2016/679. V takem primeru bi bilo treba domnevati, da je zadeva nujna. Vodilni nadzorni organ bi moral na podlagi nujne zavezujoče odločitve odbora oblikovati ustrezne sklepe za namene predhodnih ugotovitev. Nujna zavezujoča odločitev odbora ne more vplivati na izid preiskave vodilnega nadzornega organa ali učinkovitost pravic strank v preiskavi do zaslišanja. Odbor zlasti ne bi smel na lastno pobudo razširiti obsega preiskave.
	črtano



Sprememba		25

Predlog uredbe
Uvodna izjava 17
	

	Besedilo, ki ga predlaga Komisija
	Sprememba

	(17)	Da bi lahko pritožnik uveljavljal svojo pravico do učinkovitega pravnega sredstva na podlagi člena 78 Uredbe (EU) 2016/679, bi moral nadzorni organ, ki pritožbo popolnoma ali delno zavrne, to storiti z odločitvijo, ki jo je mogoče izpodbijati pred nacionalnim sodiščem.
	(17)	Da bi lahko pritožnik uveljavljal svojo pravico do učinkovitega pravnega sredstva na podlagi člena 78 Uredbe (EU) 2016/679, bi morala obravnava vsake pritožbe vedno privesti do odločitve, ki jo je mogoče izpodbijati pred nacionalnim sodiščem.



Sprememba		26

Predlog uredbe
Uvodna izjava 18
	

	Besedilo, ki ga predlaga Komisija
	Sprememba

	(18)	Pritožniki bi morali imeti pred sprejetjem odločitve, ki nanje negativno vpliva, možnost, da izrazijo svoja stališča. Zato bi moral imeti pritožnik v primeru popolne ali delne zavrnitve pritožbe v čezmejnem primeru možnost, da izrazi svoja stališča pred predložitvijo osnutka odločitve na podlagi člena 60(3) Uredbe (EU) 2016/679, spremenjenega osnutka odločitve na podlagi člena 60(4) Uredbe (EU) 2016/679 ali zavezujoče odločitve odbora na podlagi člena 65(1), točka (a), Uredbe (EU) 2016/679. Pritožnik lahko zahteva dostop do nezaupne različice dokumentov, na katerih temelji odločitev o popolni ali delni zavrnitvi pritožbe.
	črtano



Sprememba		27

Predlog uredbe
Uvodna izjava 19
	

	Besedilo, ki ga predlaga Komisija
	Sprememba

	(19)	V primeru zavrnitve pritožbe v čezmejnem primeru je treba pojasniti delitev odgovornosti med vodilnim nadzornim organom in nadzornim organom, pri katerem je bila vložena pritožba. Nadzorni organ, pri katerem je bila vložena pritožba, bi moral kot kontaktna točka za pritožnika med preiskavo pridobiti stališča pritožnika glede predlagane zavrnitve pritožbe, poleg tega pa bi moral biti odgovoren za vso komunikacijo s pritožnikom. Vsa takšna komunikacija bi se morala deliti z vodilnim nadzornim organom. Ker je nadzorni organ, pri katerem je bila vložena pritožba, odgovoren za sprejetje končne odločitve o zavrnitvi pritožbe na podlagi člena 60(8) in (9) Uredbe (EU) 2016/679, bi moral biti ta nadzorni organ odgovoren tudi za pripravo osnutka odločitve na podlagi člena 60(3) Uredbe (EU) 2016/679.
	(19)	V primeru zavrnitve pritožbe v čezmejnem primeru je treba pojasniti delitev odgovornosti med vodilnim nadzornim organom in nadzornim organom, pri katerem je bila vložena pritožba. Nadzorni organ, pri katerem je bila vložena pritožba, bi moral biti kot kontaktna točka za pritožnika med preiskavo odgovoren za vso komunikacijo s pritožnikom. Vsa takšna komunikacija bi se morala deliti z vodilnim nadzornim organom. Ker je nadzorni organ, pri katerem je bila vložena pritožba, odgovoren za sprejetje končne odločitve, ki mora biti v skladu z njegovim nacionalnim postopkovnim pravom in s katero se pritožba na podlagi člena 60(8) in (9) Uredbe (EU) 2016/679 zavrne, bi moral vodilni nadzorni organ ta nadzorni organ vključiti tudi v pripravo osnutka odločitve na podlagi člena 60(3) in morebitne končne odločitve na podlagi člena 60(7) do (9) Uredbe (EU) 2016/679.



Sprememba		28

Predlog uredbe
Uvodna izjava 21
	

	Besedilo, ki ga predlaga Komisija
	Sprememba

	(21)	Za učinkovito zaščito pravice do dobrega upravljanja in pravice do obrambe, kot sta določeni v Listini Evropske unije o temeljnih pravicah (v nadaljnjem besedilu: Listina), med drugim pravice vsake osebe do zaslišanja pred sprejetjem kakršnega koli posameznega ukrepa, ki nanjo negativno vpliva, je pomembno, da se določijo jasna pravila za uveljavljanje te pravice.
	(21)	Za učinkovito zaščito pravice do dobrega upravljanja in pravice do obrambe, kot sta določeni v Listini, med drugim pravice vsake osebe do zaslišanja pred sprejetjem kakršnega koli posameznega ukrepa, ki nanjo negativno vpliva, je pomembno, da se določijo jasna pravila za uveljavljanje te pravice za vse stranke, vključene v zadevo. Vsaka stranka bi morala imeti pravico, da se odreče pravici do zaslišanja.



Sprememba		29

Predlog uredbe
Uvodna izjava 22
	

	Besedilo, ki ga predlaga Komisija
	Sprememba

	(22)	Pravila v zvezi z upravnim postopkom, ki ga nadzorni organi uporabljajo pri izvrševanju Uredbe (EU) 2016/679, bi morala zagotavljati, da lahko stranke v preiskavi v celotnem postopku učinkovito izrazijo svoja stališča glede resničnosti in ustreznosti dejstev, ugovorov in okoliščin, ki jih predloži nadzorni organ, ter s tem uveljavljajo svojo pravico do obrambe. Predhodne ugotovitve določajo predhodno stališče glede domnevne kršitve Uredbe (EU) 2016/679 po preiskavi. Gre torej za bistven postopkovni zaščitni ukrep, ki zagotavlja spoštovanje pravice do zaslišanja. Strankam v preiskavi bi bilo treba predložiti dokumente, potrebne za učinkovito obrambo in predložitev pripomb na obtožbe, in sicer tako, da se jim omogoči dostop do upravnega spisa.
	(22)	Pravila v zvezi z upravnim postopkom, ki ga nadzorni organi uporabljajo pri izvrševanju Uredbe (EU) 2016/679, bi morala zagotavljati, da imajo stranke dejansko pravico do zaslišanja in da lahko v celotnem postopku učinkovito izrazijo svoja stališča glede resničnosti in ustreznosti dejstev, ugovorov in okoliščin, ki jih predloži nadzorni organ, ter s tem uveljavljajo svojo pravico do obrambe. Predhodne ugotovitve določajo predhodno stališče glede domnevne kršitve Uredbe (EU) 2016/679 po preiskavi. Gre torej za bistven postopkovni zaščitni ukrep, ki zagotavlja spoštovanje pravice do zaslišanja. Strankam bi bilo treba predložiti vse dokumente, potrebne za učinkovito predložitev pripomb o zadevah, pomembnih za preiskavo, in sicer tako, da se jim omogoči dostop do upravnega skupnega spisa.



Sprememba		30

Predlog uredbe
Uvodna izjava 23
	

	Besedilo, ki ga predlaga Komisija
	Sprememba

	(23)	Predhodne ugotovitve opredeljujejo obseg preiskave in s tem obseg morebitne prihodnje končne odločitve (sprejete, odvisno od primera, na podlagi zavezujoče odločitve, ki jo odbor izda na podlagi člena 65(1), točka (a), Uredbe (EU) 2016/679), ki se lahko naslovi na upravljavce ali obdelovalce. Predhodne ugotovitve bi bilo treba oblikovati tako, da so kljub jedrnatosti dovolj jasne, da se lahko stranke v preiskavi ustrezno seznanijo z naravo domnevne kršitve Uredbe (EU) 2016/679. Obveznost, da se strankam v preiskavi predložijo vse informacije, ki jih potrebujejo za ustrezno obrambo, je izpolnjena, če v končni odločitvi niso zatrjevane druge kršitve strank v preiskavi kot tiste, ki so navedene v predhodnih ugotovitvah, in če se upoštevajo le dejstva, o katerih so imele stranke v preiskavi priložnost izraziti svoja stališča. Vendar pa ni nujno, da je končna odločitev vodilnega nadzornega organa enaka predhodnim ugotovitvam. Vodilnemu nadzornemu organu bi bilo treba dovoliti, da v končni odločitvi upošteva odzive strank v preiskavi na predhodne ugotovitve ter po potrebi na spremenjeni osnutek odločitve na podlagi člena 60(5) Uredbe (EU) 2016/679 ter na odločitev o rešitvi spora med nadzornimi organi, sprejeto na podlagi člena 65(1), točka (a), navedene uredbe. Vodilni nadzorni organ bi moral imeti možnost, da sam oceni dejstva in pravne opredelitve, ki so jih predložile stranke v preiskavi, da bi bodisi opustil ugovore, če nadzorni organ ugotovi, da so neutemeljeni, bodisi dopolnil in preoblikoval svoje dejanske in pravne argumente v podporo ugovorom, ki jih navaja. Na primer upoštevanje trditve stranke v preiskavi v upravnem postopku, ne da bi ji bila dana možnost, da pred sprejetjem končne odločitve v zvezi s tem izrazi mnenje, samo po sebi ne more pomeniti kršitve pravice do obrambe.
	(23)	Predhodne ugotovitve bi bilo treba oblikovati tako, da so kljub jedrnatosti dovolj jasne, da se lahko stranke ustrezno seznanijo z naravo domnevne kršitve Uredbe (EU) 2016/679. Obveznost, da se strankam predložijo vse informacije, potrebne za njihovo pravico do zaslišanja, je izpolnjena, če se v končni odločitvi upoštevajo le dejstva, o katerih so imele stranke priložnost izraziti svoja stališča. Vendar pa ni nujno, da je končna odločitev vodilnega nadzornega organa enaka predhodnim ugotovitvam. Vodilnemu nadzornemu organu bi bilo treba dovoliti, da v končni odločitvi upošteva odzive strank na predhodne ugotovitve ter po potrebi na spremenjeni osnutek odločitve na podlagi člena 60(5) Uredbe (EU) 2016/679 ter na odločitev odbora o rešitvi spora med nadzornimi organi v skladu s členom 65(1), točka (a), navedene uredbe. Vodilni nadzorni organ bi moral imeti možnost, da sam oceni dejstva in pravne opredelitve, ki so jih predložile stranke, da bi bodisi opustil ugovore, če nadzorni organ ugotovi, da so neutemeljeni, bodisi dopolnil in preoblikoval svoje dejanske in pravne argumente v podporo ugovorom, ki jih navaja.



Sprememba		31

Predlog uredbe
Uvodna izjava 24
	

	Besedilo, ki ga predlaga Komisija
	Sprememba

	(24)	Strankam v preiskavi bi morala biti pravica do zaslišanja zagotovljena pred predložitvijo spremenjenega osnutka odločitve na podlagi člena 60(5) Uredbe (EU) 2016/679 ali pred sprejetjem zavezujoče odločitve odbora na podlagi člena 65(1), točka (a), Uredbe (EU) 2016/679.
	(24)	Strankam bi morala biti pravica do zaslišanja zagotovljena v ustreznih fazah postopka, zlasti pred predložitvijo spremenjenega osnutka odločitve na podlagi člena 60(5) Uredbe (EU) 2016/679 ali pred sprejetjem zavezujoče odločitve odbora na podlagi člena 65(1), točka (a), Uredbe (EU) 2016/679.



Sprememba		32

Predlog uredbe
Uvodna izjava 25
	

	Besedilo, ki ga predlaga Komisija
	Sprememba

	(25)	Pritožnikom bi bilo treba omogočiti, da se vključijo v postopek, ki ga začne nadzorni organ, da bi se opredelila ali pojasnila vprašanja v zvezi z morebitno kršitvijo Uredbe (EU) 2016/679. Dejstvo, da je nadzorni organ že začel preiskavo v zvezi s predmetom pritožbe ali bo pritožbo obravnaval v okviru preiskave po uradni dolžnosti po prejemu pritožbe, posamezniku, na katerega se nanašajo osebni podatki, ne preprečuje, da bi se opredelil kot pritožnik. Vendar preiskava nadzornega organa o morebitni kršitvi Uredbe (EU) 2016/679 s strani upravljavca ali obdelovalca ni kontradiktorni postopek med pritožnikom in strankami v preiskavi. Gre za postopek, ki ga nadzorni organ pri izpolnjevanju svojih nalog iz člena 57(1) Uredbe (EU) 2016/679 začne na lastno pobudo ali na podlagi pritožbe. Stranke v preiskavi in pritožnik torej niso v enakem postopkovnem položaju, zato se pritožnik ne more sklicevati na pravico do nepristranskega zaslišanja, če odločitev nima negativnega vpliva na njegov pravni položaj. Pritožnikova vključenost v postopek zoper stranke v preiskavi ne more ogroziti pravice teh strank do zaslišanja.
	(25)	Pritožnikom bi bilo treba omogočiti, da se vključijo v postopek, ki ga začne nadzorni organ, da bi se opredelila ali pojasnila vprašanja v zvezi z morebitno kršitvijo Uredbe (EU) 2016/679. Dejstvo, da je nadzorni organ že začel preiskavo v zvezi s predmetom pritožbe ali bo pritožbo obravnaval v okviru preiskave po uradni dolžnosti po prejemu pritožbe, posamezniku, na katerega se nanašajo osebni podatki, ne preprečuje, da bi se opredelil kot pritožnik.



Sprememba		33

Predlog uredbe
Uvodna izjava 25 a (novo)
	

	Besedilo, ki ga predlaga Komisija
	Sprememba

	
	(25a)	Čeprav stranke v preiskavi in pritožnik niso v enakem postopkovnem položaju, bi lahko pritožniki v nekaterih okoliščinah med preiskavo dodali argumente in dokaze, to pa bi lahko pomagalo pri napredku preiskave. To še zlasti velja v primerih, v katerih je v skladu s členom 80 Uredbe (EU) 2016/679 pritožbo v imenu posameznika, na katerega se nanašajo osebni podatki, ali na lastno pobudo vložilo neprofitno telo, organizacija ali združenje. Nadzorni organi bi morali omogočiti zaslišanje teh pritožnikov v vseh fazah preiskave, vključno s preiskavami po uradni dolžnosti, pri tem pa ohraniti svojo neodvisnost.



Sprememba		34

Predlog uredbe
Uvodna izjava 26
	

	Besedilo, ki ga predlaga Komisija
	Sprememba

	(26)	Pritožnikom bi bilo treba omogočiti, da predložijo pisna stališča glede predhodnih ugotovitev Vendar pa ne bi smeli imeti dostopa do poslovnih skrivnosti ali drugih zaupnih informacij, ki so last drugih strank v postopku. Pritožniki ne bi smeli imeti pravice do splošnega dostopa do upravnega spisa.
	črtano



Sprememba		35

Predlog uredbe
Uvodna izjava 27
	

	Besedilo, ki ga predlaga Komisija
	Sprememba

	(27)	Nadzorni organi bi morali pri določanju rokov, v katerih morajo stranke v preiskavi in pritožniki predložiti stališča glede predhodnih ugotovitev, upoštevati kompleksnost vprašanj, izpostavljenih v predhodnih ugotovitvah, da se strankam v preiskavi in pritožnikom zagotovi zadostna priložnost, da smiselno izrazijo svoja stališča glede izpostavljenih vprašanj.
	(27)	Nadzorni organi bi morali pri določanju rokov, v katerih morajo stranke predložiti stališča glede predhodnih ugotovitev, in pri omejevanju dolžine vlog v zvezi z njimi upoštevati kompleksnost vprašanj, izpostavljenih v predhodnih ugotovitvah, ter sposobnost odziva strank v preiskavi in pritožnikov, da se jim zagotovi zadostna priložnost, da smiselno izrazijo svoja stališča glede izpostavljenih vprašanj. To pa ne bi smel biti razlog za pretirano dolge postopke.



Sprememba		36

Predlog uredbe
Uvodna izjava 28
	

	Besedilo, ki ga predlaga Komisija
	Sprememba

	(28)	Izmenjava stališč pred sprejetjem osnutka odločitve vključuje odprt dialog in obsežno izmenjavo stališč, pri čemer bi morali nadzorni organi storiti vse v svoji moči, da bi dosegli soglasje glede nadaljnjih faz preiskave. Nasprotno pa bi moralo do nesoglasij, izraženih v ustreznih in utemeljenih ugovorih v skladu s členom 60(4) Uredbe (EU) 2016/679, zaradi katerih bo morda potrebno reševanje sporov med nadzornimi organi na podlagi člena 65 Uredbe (EU) 2016/679 in zaradi katerih se odlaga sprejetje končne odločitve pristojnega nadzornega organa, priti le izjemoma, ko nadzorni organi ne dosežejo soglasja in ko je potrebno zagotoviti dosledno razlago Uredbe (EU) 2016/679. Take ugovore bi bilo treba uporabljati premišljeno, kadar gre za vprašanja doslednega izvrševanja Uredbe (EU) 2016/679, saj se z vsako uporabo ustreznih in utemeljenih ugovorov odloži sprejetje popravnega ukrepa v korist posameznika, na katerega se nanašajo osebni podatki. Ker bi bilo treba obseg preiskave in upoštevna dejstva določiti pred sporočitvijo predhodnih ugotovitev, zadevni nadzorni organi teh vprašanj ne bi smeli izpostavljati v ustreznih in utemeljenih ugovorih. Lahko pa jih izpostavijo v svojih pripombah na povzetek ključnih vprašanj v skladu s členom 9(3), preden se predhodne ugotovitve sporočijo strankam v preiskavi.
	črtano



Sprememba		37

Predlog uredbe
Uvodna izjava 29
	

	Besedilo, ki ga predlaga Komisija
	Sprememba

	(29)	Za uspešen in vključujoč zaključek postopka reševanja sporov, v katerem bi morali imeti vsi nadzorni organi možnost prispevati svoja stališča, in ob upoštevanju časovnih omejitev v postopku reševanja sporov bi morali oblika in struktura ustreznih in utemeljenih ugovorov izpolnjevati nekatere zahteve. Zato bi morali biti ustrezni in utemeljeni ugovori omejeni na predpisani obseg, jasno bi morali opredeliti nesoglasje glede osnutka odločitve ter biti dovolj jasni, dosledni in natančni.
	(29)	Za uspešen in vključujoč zaključek postopka reševanja sporov, v katerem bi morali imeti vsi nadzorni organi možnost prispevati svoja stališča, in ob upoštevanju časovnih omejitev v postopku reševanja sporov bi morali oblika in struktura ustreznih in utemeljenih ugovorov izpolnjevati nekatere zahteve. Zato bi morali ustrezni in utemeljeni ugovori jasno opredeliti nesoglasje glede osnutka odločitve ter biti dovolj jasni, dosledni in natančni.



Sprememba		38

Predlog uredbe
Uvodna izjava 30
	

	Besedilo, ki ga predlaga Komisija
	Sprememba

	(30)	Dostop do upravnega spisa je določen v okviru pravice do obrambe in pravice do dobrega upravljanja, ki sta določeni v Listini. Dostop do upravnega spisa bi bilo treba strankam v preiskavi omogočiti, ko so jim sporočene predhodne ugotovitve, določiti pa bi bilo treba tudi rok za predložitev njihovega pisnega odgovora na predhodne ugotovitve.
	(30)	Dostop do skupnega spisa se lahko omogoči v duhu pravice do dobrega upravljanja, ki je določena v Listini. Strankam bi bilo treba omogočiti dostop do skupnega spisa. Dostop strank do skupnega spisa se lahko omeji na zahtevo stranke zaradi zaščite njenih pravno priznanih pravic ali pravic drugih ali v javnem interesu. Ta omejitev mora biti sorazmerna glede na ustrezne priznane pravice drugih ali javni interes, za katerega si prizadeva.



Sprememba		39

Predlog uredbe
Uvodna izjava 31
	

	Besedilo, ki ga predlaga Komisija
	Sprememba

	(31)	Nadzorni organi bi morali pri odobritvi dostopa do upravnega spisa zagotoviti varstvo poslovnih skrivnosti in drugih zaupnih informacij. Kategorija drugih zaupnih informacij vključuje informacije, ki niso poslovne skrivnosti in ki se lahko štejejo za zaupne, če bi njihovo razkritje bistveno škodovalo upravljavcu, obdelovalcu ali fizični osebi. Nadzorni organi bi morali imeti možnost zahtevati, da stranke v preiskavi, ki predložijo ali so predložile dokumente ali izjave, opredelijo zaupne informacije.
	(31)	Nadzorni organi bi morali pri odobritvi dostopa do skupnega spisa zagotoviti varstvo poslovnih skrivnosti in drugih pravno zaščitenih zaupnih informacij ter varstvo informacij v javnem interesu v skladu z veljavno nacionalno zakonodajo. Kategorija drugih zaupnih informacij vključuje informacije, ki niso poslovne skrivnosti in ki se lahko štejejo za zaupne, če bi njihovo razkritje bistveno škodovalo upravljavcu, obdelovalcu ali fizični ali pravni osebi. Nadzorni organi bi morali imeti možnost zahtevati, da stranke v preiskavi, ki predložijo ali so predložile dokumente ali izjave, opredelijo zaupne informacije in zagotovijo nezaupno različico.



Sprememba		40

Predlog uredbe
Uvodna izjava 33
	

	Besedilo, ki ga predlaga Komisija
	Sprememba

	(33)	Vodilni nadzorni organ bi moral pri predložitvi zadeve v reševanje sporov na podlagi člena 65 Uredbe (EU) 2016/679 odboru predložiti vse potrebne informacije, da bi ta lahko ocenil dopustnost ustreznih in utemeljenih ugovorov ter sprejel odločitev v skladu s členom 65(1), točka (a), Uredbe (EU) 2016/679. Ko odbor prejme vse potrebne dokumente iz člena 23, bi moral predsednik odbora evidentirati predložitev zadeve v smislu člena 65(2) Uredbe (EU) 2016/679.
	(33)	Vodilni nadzorni organ bi moral pri predložitvi zadeve v reševanje sporov na podlagi člena 65 Uredbe (EU) 2016/679 odboru predložiti vse potrebne informacije, da bi ta lahko ocenil dopustnost ustreznih in utemeljenih ugovorov ter sprejel odločitev v skladu s členom 65(1), točka (a), Uredbe (EU) 2016/679. Ko odbor prejme vse potrebne dokumente, bi moral evidentirati predložitev zadeve v skladu s členom 65(2) Uredbe (EU) 2016/679.



Sprememba		41

Predlog uredbe
Uvodna izjava 34
	

	Besedilo, ki ga predlaga Komisija
	Sprememba

	(34)	Zavezujoča odločitev odbora na podlagi člena 65(1), točka (a), Uredbe (EU) 2016/679 bi se morala nanašati izključno na vprašanja, zaradi katerih je bil začet postopek za reševanje sporov, oblikovana pa bi morala biti tako, da lahko vodilni nadzorni organ končno odločitev sprejme na podlagi odločitve odbora ter pri tem ohrani svojo diskrecijsko pravico.
	(34)	Zavezujoča odločitev odbora na podlagi člena 65(1), točka (a), Uredbe (EU) 2016/679 bi se morala nanašati izključno na vprašanja, zaradi katerih je bil začet postopek za reševanje sporov, oblikovana pa bi morala biti v jasnem in natančnem jeziku, da bi lahko vodilni nadzorni organ končno odločitev sprejel na podlagi odločitve odbora.



Sprememba		42

Predlog uredbe
Uvodna izjava 36
	

	Besedilo, ki ga predlaga Komisija
	Sprememba

	(36)	Za racionalizacijo postopka za sprejetje nujnih mnenj in nujnih zavezujočih odločitev odbora na podlagi člena 66(2) Uredbe (EU) 2016/679 je treba podrobno določiti postopkovna pravila v zvezi s časovnim okvirom zahteve za nujno mnenje ali nujno zavezujočo odločitev, dokumente, ki se predložijo odboru in na katerih bi moral odbor utemeljiti svojo odločitev, osebo, na katero bi bilo treba nasloviti mnenje ali odločitev odbora, ter posledice mnenja ali odločitve odbora.
	(36)	Za racionalizacijo postopka za sprejetje nujnih mnenj in nujnih zavezujočih odločitev odbora na podlagi člena 66(2) Uredbe (EU) 2016/679 je treba podrobno določiti postopkovna pravila v zvezi s časovnim okvirom zahteve za nujno mnenje ali nujno zavezujočo odločitev, dokumente, ki se predložijo odboru in na katerih bi moral odbor utemeljiti svojo odločitev, osebo, na katero bi bilo treba nasloviti mnenje ali odločitev odbora, ter posledice mnenja ali odločitve odbora. Začasni ukrepi v skladu s členom 66(1) Uredbe (EU) 2016/679 bi morali vključevati vse možne ukrepe v okviru pristojnosti nadzornih organov v skladu s členom 58 navedene uredbe.



Sprememba		43

Predlog uredbe
Uvodna izjava 36 a (novo)
	

	Besedilo, ki ga predlaga Komisija
	Sprememba

	
	(36a)	Odbor bi moral imeti možnost, da od nadzornih organov zahteva vse dodatne informacije, ki jih potrebuje za sprejetje zavezujoče odločitve.



Sprememba		44

Predlog uredbe
Uvodna izjava 36 b (novo)
	

	Besedilo, ki ga predlaga Komisija
	Sprememba

	
	(36b)	Pritožnik bi moral imeti pravico do pravnega sredstva, če nadzorni organ ne uporabi svojih pooblastil ali drugače ne sprejme potrebnih ukrepov, zahtevanih v Uredbi (EU) 2016/679. Poleg tega bi morale imeti stranke pravico ukrepati proti vodilnemu nadzornemu organu v primeru neukrepanja ali predolgih postopkov. Da ne bi nastale vrzeli pri izvrševanju, bi morale imeti stranke v zadevi in organizacije na podlagi člena 80(1) Uredbe (EU) 2016/679 pooblastilo, da v javnem interesu zahtevajo pravno sredstvo, če nadzorni organ ne ravna v skladu z odločitvijo odbora in če menijo, da so pravice posameznika, na katerega se nanašajo osebni podatki, iz Uredbe (EU) 2016/679 kršene zaradi obdelave.



Sprememba		45

Predlog uredbe
Uvodna izjava 38
	

	Besedilo, ki ga predlaga Komisija
	Sprememba

	(38)	V skladu s členom 42(2) Uredbe (EU) 2018/1725 je bilo opravljeno posvetovanje z Evropskim nadzornikom za varstvo podatkov in Evropskim odborom za varstvo podatkov, ki sta predložila skupno mnenje dne [ ] –
	(38)	V skladu s členom 42(2) Uredbe (EU) 2018/1725 je bilo opravljeno posvetovanje z Evropskim nadzornikom za varstvo podatkov in Evropskim odborom za varstvo podatkov, ki sta predložila skupno mnenje dne 19. septembra 2023 –



Sprememba		46

Predlog uredbe
Oddelek 1 a (novo)
	

	Besedilo, ki ga predlaga Komisija
	Sprememba

	
	Oddelek 1a

	
	Predmet urejanja, področje uporabe in opredelitev pojmov



Sprememba		47

Predlog uredbe
Člen 1 – naslov
	

	Besedilo, ki ga predlaga Komisija
	Sprememba

	Člen 1
	Člen 1

	Predmet urejanja
	Predmet urejanja in področje uporabe



Sprememba		48

Predlog uredbe
Člen 1 – odstavek 1
	

	Besedilo, ki ga predlaga Komisija
	Sprememba

	V tej uredbi so določena postopkovna pravila za obravnavo pritožb ter preiskave v zadevah, ki jih na podlagi pritožb ali po uradni dolžnosti vodijo nadzorni organi pri čezmejnem izvrševanju Uredbe (EU) 2016/679.
	V tej uredbi so določena postopkovna pravila za obravnavo pritožb ter preiskave v zadevah, ki jih na podlagi pritožb ali po uradni dolžnosti vodijo nadzorni organi, kadar v zadevi sodelujejo nadzorni organi več kot ene države članice, ter postopkovna pravila o povezanih pravnih sredstvih.



Sprememba		49

Predlog uredbe
Člen 1 – odstavek 1 a (novo)
	

	Besedilo, ki ga predlaga Komisija
	Sprememba

	
	Člen 26b te uredbe se uporablja tudi za primere, ki jih obravnava nadzorni organ ene same države članice v skladu s členom 56(2) Uredbe (EU) 2016/679.



Sprememba		50

Predlog uredbe
Člen 2 – odstavek 2 – točka 1
	

	Besedilo, ki ga predlaga Komisija
	Sprememba

	(1)	„stranke v preiskavi“ pomenijo upravljavce in/ali obdelovalce, zoper katere se vodi preiskava zaradi domnevne kršitve Uredbe (EU) 2016/679 v zvezi s čezmejno obdelavo;
	(1)	„stranka v preiskavi“ pomeni upravljavce in/ali obdelovalce, zoper katere je vložena pritožba ali se vodi preiskava zaradi domnevne kršitve Uredbe (EU) 2016/679 ter njihove predstavnike;



Sprememba		51

Predlog uredbe
Člen 2 – odstavek 2 – točka 1 a (novo)
	

	Besedilo, ki ga predlaga Komisija
	Sprememba

	
	(1a)	„pritožnik“ pomeni posameznika, na katerega se nanašajo osebni podatki, ali neprofitno telo, organizacijo ali združenje, ki je vložilo pritožbo v skladu s členom 77 Uredbe (EU) 2016/679 in se zato šteje za stranko v postopku;



Sprememba		52

Predlog uredbe
Člen 2 – odstavek 2 – točka 1 b (novo)
	

	Besedilo, ki ga predlaga Komisija
	Sprememba

	
	(1b)	„stranka“ pomeni stranko ali stranke v preiskavi, pritožnike in katero koli tretjo stranko, udeleženo v zadevi, kadar to določa nacionalno pravo;



Sprememba		53

Predlog uredbe
Člen 2 – odstavek 2 – točka 1 c (novo)
	

	Besedilo, ki ga predlaga Komisija
	Sprememba

	
	(1c)	„nacionalno postopkovno pravo“ pomeni zakone in druge predpise države članice, ki urejajo postopek pred nadzornim organom;



Sprememba		54

Predlog uredbe
Člen 2 – odstavek 2 – točka 1 d (novo)
	

	Besedilo, ki ga predlaga Komisija
	Sprememba

	
	(1d)	„pritožbeni postopek“ pomeni postopek odločanja o pritožbi v skladu s členom 77 Uredbe (EU) 2016/679;



Sprememba		55

Predlog uredbe
Člen 2 – odstavek 2 – točka 1 e (novo)
	

	Besedilo, ki ga predlaga Komisija
	Sprememba

	
	(1e)	„postopek po uradni dolžnosti“ pomeni preiskavo dejavnosti fizične ali pravne osebe, javnega organa, agencije ali drugega organa, ki se začne na pobudo nadzornega organa v skladu s členom 57(1), točka (a), Uredbe (EU) 2016/679;



Sprememba		56

Predlog uredbe
Člen 2 – odstavek 2 – točka 1 f (novo)
	

	Besedilo, ki ga predlaga Komisija
	Sprememba

	
	(1f)	„skupni spis“ pomeni posebno elektronsko datoteko za vsako posamezno zadevo, ki sodi na področje uporabe te uredbe, ki jo upravlja vodilni nadzorni organ ter v kateri so shranjene vse ustrezne informacije, zlasti dokumenti, vloge, obvestila in druge informacije v zvezi z zadevo, in je na daljavo dostopna zadevnim nadzornim organom in strankam v zadevi;



Sprememba		57

Predlog uredbe
Člen 2 – odstavek 2 – točka 1 g (novo)
	

	Besedilo, ki ga predlaga Komisija
	Sprememba

	
	(1g)	„organ, ki prejme pritožbo“ pomeni nadzorni organ, pri katerem je bila vložena pritožba v skladu s členom 4(22), točka (c), Uredbe (EU) 2016/679;



Sprememba		58

Predlog uredbe
Člen 2 – odstavek 2 – točka 2
	

	Besedilo, ki ga predlaga Komisija
	Sprememba

	(2)	„povzetek ključnih vprašanj“ pomeni povzetek, ki ga vodilni nadzorni organ predloži zadevnim nadzornim organom ter v katerem so opredeljena glavna upoštevna dejstva in stališča vodilnega nadzornega organa glede primera;
	(2)	„povzetek ključnih vprašanj“ pomeni povzetek, ki ga vodilni nadzorni organ predloži zadevnim nadzornim organom ter v katerem so opredeljena glavna upoštevna dejanska in pravna vprašanja iz predhodnega obsega preiskave in dejanska in pravna stališča vodilnega nadzornega organa glede primera;



Sprememba		59

Predlog uredbe
Člen 2 – odstavek 2 – točka 3
	

	Besedilo, ki ga predlaga Komisija
	Sprememba

	(3)	„predhodne ugotovitve“ pomenijo dokument, ki ga vodilni nadzorni organ predloži strankam v preiskavi ter v katerem so navedeni obtožbe, upoštevna dejstva, ustrezna dokazila, pravna analiza in po potrebi predlagani popravni ukrepi;
	(3)	„predhodne ugotovitve“ pomeni dokument, ki ga vodilni nadzorni organ predloži strankam ter v katerem so navedeni obtožbe, upoštevna dejstva, ustrezna dokazila, pravna analiza in po potrebi predlagani popravni ukrepi;



Sprememba		60

Predlog uredbe
Člen 2 – odstavek 2 – točka 4 a (novo)
	

	Besedilo, ki ga predlaga Komisija
	Sprememba

	
	(4a)	„zaupna različica dokumenta“ pomeni dokument, ki vsebuje zaupne ali občutljive informacije, za katerega lahko velja varovanje zaupnosti v skladu z veljavnim pravom Unije in nacionalnim pravom o varstvu podatkov;



Sprememba		61

Predlog uredbe
Člen 2 – odstavek 2 – točka 4 b (novo)
	

	Besedilo, ki ga predlaga Komisija
	Sprememba

	
	(4b)	„nezaupna različica dokumenta“ pomeni različico dokumenta, iz katere so bile redigirane zaupne ali občutljive informacije in ki se lahko pritožniku zagotovi, ne da bi se pri tem kršilo pravo Unije ali nacionalno pravo ali pravila o varstvu podatkov.


Sprememba		62

Predlog uredbe
Oddelek 1 b (novo) – naslov
	

	Besedilo, ki ga predlaga Komisija
	Sprememba

	
	Oddelek 1b

	
	Postopkovna pravila



Sprememba		63

Predlog uredbe
Člen 2 a (novo)
	

	Besedilo, ki ga predlaga Komisija
	Sprememba

	
	Člen 2a

	
	Veljavno postopkovno pravo

	
	1.	Poleg te uredbe in če to ni v nasprotju s to uredbo, veljavno postopkovno pravo nadzornega organa ureja vsako neposredno interakcijo med tem nadzornim organom in strankami v zadevi. Ta uredba državam članicam ne preprečuje, da določijo postopkovne zadeve, ki jih ta uredba ali Uredba (EU) 2016/679 ne urejata.

	
	2.	Ta uredba in Uredba (EU) 2016/679 urejata interakcijo med nadzornimi organi različnih držav članic, ki spada na področje uporabe te uredbe.

	
	3.	Pritožnik ima pravico komunicirati izključno z nadzornim organom, pri katerem je bila vložena pritožba v skladu s členom 77 Uredbe (EU) 2016/679.



Sprememba		64

Predlog uredbe
Člen 2 b (novo)
	

	Besedilo, ki ga predlaga Komisija
	Sprememba

	
	Člen 2b

	
	Skupni postopkovni standardi

	
	1.	Brez poseganja v dodatne pravice po nacionalnem postopkovnem pravu ima vsaka stranka vsaj naslednje pravice:

	
	(a)	da se njena zadeva obravnava nepristransko in pravično ter da se jo obravnava enako, tudi če jo obravnavajo različni nadzorni organi v različnih jurisdikcijah („pošten postopek“); 

	
	(b)	da je zaslišana, preden se sprejme kakršen koli ukrep, ki bi negativno vplival nanjo, tudi pred sprejetjem odločitve o potrditvi ali popolni ali delni zavrnitvi pritožbe („pravica do zaslišanja“);

	
	(c)	da ima dostop do skupnega spisa, razen do morebitnih notranjih posvetovanj nadzornega organa ali posvetovanj med nadzornimi organi („postopkovna preglednost“);

	
	2.	Vodilni nadzorni organ v ustreznih fazah postopka obvesti stranke in jih zasliši, da lahko učinkovito izrazijo svoja stališča glede dejstev in pravnih posledic, ki jih izpelje vodilni nadzorni organ.

	
	3.	Skupni spis vključuje vse obremenilne in razbremenilne dokumente, vključno z dokumenti in drugimi dokazili, ki jih predložijo stranke v preiskavi. 

	
	4.	Nadzorni organ lahko na zahtevo stranke, zaradi zaščite njenih pravno priznanih pravic ali pravic drugih, ali kadar je to v javnem interesu ali da se zaščitita operativna in kibernetska varnost, omeji pravice iz odstavka 1, točka (c). Vsaka taka omejitev se izvede v skladu z nacionalnim procesnim pravom, ki se uporablja v skladu s členom 2a(1), za kakršno koli neposredno interakcijo med nadzornim organom in stranko, ki prejme omejene informacije, ter mora biti sorazmerna glede na ustrezne priznane pravice drugih ali javni interes, za katerega si prizadeva. Stranka, ki zahteva zaupnost, zagotovi zaupno različico vseh informacij in predlagano nezaupno različico.

	
	5.	Nezaupno različico dokumentov, ki jih predloži stranka, določi nadzorni organ v skladu s prvim stavkom odstavka 4, pri čemer uporabi le strogo sorazmerne ukrepe, kot je redigiranje določenih delov dokumentov. 

	
	6.	Zadevni nadzorni organi imajo vedno dostop do zaupne različice vseh dokumentov in lahko ugovarjajo redigiranju, če menijo, da ni strogo sorazmerno. Nadzorni organi v skladu s prvim stavkom odstavka 4 nemudoma obvestijo stranke o tem, da so informacije prikrite. Vodilni nadzorni organ vodi evidenco o vsakem dostopu do skupnega spisa.

	
	7.	Zaradi učinkovitosti postopkov nadzorni organi omejijo dolžino vlog strank na največ 50 strani. Ti organi določijo razumne in ustrezne roke, ki niso krajši od treh tednov in daljši od šestih tednov, razen če je zaradi izjemnih okoliščin potrebno razumno podaljšanje. Nadzorni organi niso dolžni upoštevati pisnih stališč, prejetih po izteku tega roka. 

	
	8.	Vodilni nadzorni organ lahko v skladu z nacionalnim postopkovnim pravom združi in loči zadeve, če to ne ogroža pravic strank.



Sprememba		65

Predlog uredbe
Člen 2 c (novo)
	

	Besedilo, ki ga predlaga Komisija
	Sprememba

	
	Člen 2c

	
	Sodelovanje med nadzornimi organi

	
	1.	Vodilni nadzorni organ zadevo strukturira, usklajuje in vodi učinkovito in smotrno v skladu z Uredbo (EU) 2016/679, to uredbo in morebitnim veljavnim nacionalnim postopkovnim pravom.

	
	2.	Vsak nadzorni organ se lahko izjavi za zadevnega, pri čemer navede razloge, zakaj ustreza opredelitvi zadevnega nadzornega organa iz člena 4(22) Uredbe (EU) 2016/679. Vodilni nadzorni organ vodi seznam zadevnih nadzornih organov za vsako zadevo v skupnem spisu.

	
	Kadar vodilni nadzorni organ meni, da nadzorni organ, ki se izjavi za zadevnega v skladu s tem odstavkom, ne ustreza opredelitvi zadevnega nadzornega organa, o svoji oceni obvesti ta organ. Nadzorni organ, ki se izjavi za zadevnega, v enem tednu od prejema navedene ocene umakne svojo izjavo ali predloži obrazloženo mnenje, v katerem navede razloge, zakaj meni, da je ocena vodilnega nadzornega organa napačna. Kadar nasprotujočih si ocen vodilnega nadzornega organa in nadzornega organa, ki se je izjavil za zadevnega, ni mogoče razrešiti drugače, vodilni nadzorni organ zahteva odločitev odbora v skladu s členom 26a.

	
	3.	Vsak zadevni nadzorni organ, ki prejme informacije, ki so pomembne za zadevo, jih nemudoma posreduje vodilnemu nadzornemu organu, vendar najpozneje v enem tednu od dneva, ko jih je prejel.

	
	4.	Kadar ni mogoče odpraviti različnih stališč ali v primeru neaktivnosti drugega nadzornega organa, nadzorni organi uporabijo pooblastila, namenjena reševanju takih situacij v skladu s to uredbo in poglavjem VII Uredbe (EU) 2016/679.

	
	5.	Vsi pisni dokumenti nadzornih organov se predložijo v elektronski obliki ter v jedrnati, pregledni, razumljivi in lahko dostopni obliki ter jasnem in preprostem jeziku.



Sprememba		66

Predlog uredbe
Člen 2 d (novo)
	

	Besedilo, ki ga predlaga Komisija
	Sprememba

	
	Člen 2d

	
	Uporaba jezikov in prevodov

	
	1.	Odbor določi en jezik, ki ga med sodelovanjem sprejmejo vsi nadzorni organi („jezik sodelovanja“).

	
	2.	Kadar nadzorni organ deli pomembne informacije z drugim nadzornim organom, poskrbi za prevod v jezik sodelovanja ali kateri koli drug jezik, sprejemljiv za nadzorni organ, ki prejema informacije.

	
	3.	Vodilni nadzorni organ zagotovi, da so vloge v skupni spis v izvirnem jeziku, in zagotovi prevode v jezik sodelovanja.

	
	4.	Nadzorni organi pri vsakem neposrednem stiku s strankami strankam zagotovijo informacije v izvirnem jeziku in po potrebi tudi prevod v jezik nacionalnega postopkovnega prava ali v kateri koli drug jezik, ki ga stranka razume ali uporablja v svoji običajni zunanji komunikaciji.

	
	5.	Nadzorni organ lahko zagotovi strojne prevode, če ugotovi, da se strojni prevod bistveno ne razlikuje od izvirnika.

	
	6.	Kadar se zoper nadzorni organ vloži pravno sredstvo, nadzorni organ predloži skupni spis in vse druge pomembne informacije v jeziku, ki ga sprejme sodstvo države članice.



Sprememba		67

Predlog uredbe
Člen 3 – odstavek 1
	

	Besedilo, ki ga predlaga Komisija
	Sprememba

	1.	V pritožbi na podlagi Uredbe (EU) 2016/679, ki se nanaša na čezmejno obdelavo, se navedejo informacije, zahtevane v obrazcu, kot je določen v Prilogi. Za dopustnost pritožbe niso potrebne nobene dodatne informacije.
	1.	V pritožbi, ki je predmet te uredbe, se navedejo informacije, zahtevane v predlogi, kot je določena v Prilogi. 

	
	Za dopustnost pritožbe niso potrebne nobene dodatne informacije. Informacije se lahko zagotovijo na kakršen koli način, ki ga organ sprejme, vključno z neuporabo predloge.



Sprememba		68

Predlog uredbe
Člen 3 – odstavek 1 a (novo)
	

	Besedilo, ki ga predlaga Komisija
	Sprememba

	
	1a.	Pritožniku pred vložitvijo pritožbe ni treba stopiti v stik s stranko v preiskavi. Če je bil pritožnik v stiku s stranko v preiskavi, preden je vložil pritožbo v zvezi z isto zadevo, predloži sporočilo v zvezi s tem stikom v skladu s Prilogo.



Sprememba		69

Predlog uredbe
Člen 3 – odstavek 1 b (novo)
	

	Besedilo, ki ga predlaga Komisija
	Sprememba

	
	1b.	Nadzorni organ, pri katerem je bila vložena pritožba, v dveh tednih potrdi prejem in dopustnost pritožbe, ali, če pritožba ne izpolnjuje zahtev iz odstavka 1, pritožbo razglasi za nedopustno ter pritožnika obvesti o manjkajočih informacijah.



Sprememba		70

Predlog uredbe
Člen 3 – odstavek 1 c (novo)
	

	Besedilo, ki ga predlaga Komisija
	Sprememba

	
	1c.	Nadzorni organ pritožbi dodeli številko zadeve in to informacijo sporoči pritožniku. To ne vpliva na oceno dopustnosti pritožbe v skladu z odstavkom 2(c), točka (i).



Sprememba		71

Predlog uredbe
Člen 3 – odstavek 2
	

	Besedilo, ki ga predlaga Komisija
	Sprememba

	2.	Nadzorni organ, pri katerem je bila vložena pritožba, ugotovi, ali se pritožba nanaša na čezmejno obdelavo.
	2.	Nadzorni organ, pri katerem je vložena pritožba, v treh tednih po priznanju dopustnosti pritožbe v skladu z odstavkom 1b:



Sprememba		72

Predlog uredbe
Člen 3 – odstavek 2 – točka a (novo)
	

	Besedilo, ki ga predlaga Komisija
	Sprememba

	
	(a)	predhodno ugotovi, ali se pritožba nanaša na čezmejno obdelavo osebnih podatkov pritožnika, pri čemer preuči vsaj naslednje:

	
	(i) relevantnega upravljavca ali obdelovalca za zadevno obdelavo;

	
	(ii) število ustanovitev upravljavca ali obdelovalca v EU;

	
	(iii) kraj glavne ustanovitve;

	
	(iv) dejavnosti ustanovitev v več kot eni državi članici;

	
	(v) znaten vpliv ali verjeten znaten vpliv na posameznike, na katere se nanašajo osebni podatki, v več kot eni državi članici.



Sprememba		73

Predlog uredbe
Člen 3 – odstavek 2 – točka b (novo)
	

	Besedilo, ki ga predlaga Komisija
	Sprememba

	
	(b)	ugotovi, kateri nadzorni organ je domnevni vodilni nadzorni organ v skladu s členom 56(1) Uredbe (EU) 2016/679 in ali je zadeva lokalne narave v skladu s členom 56(2) Uredbe (EU) 2016/679;



Sprememba		74

Predlog uredbe
Člen 3 – odstavek 2 – točka c (novo)
	

	Besedilo, ki ga predlaga Komisija
	Sprememba

	
	(c)	sprejme enega od naslednjih ukrepov:

	
	(i)	posreduje pritožbo domnevnemu vodilnemu nadzornemu organu v skladu s členom 56(1) Uredbe (EU) 2016/679 in o tem obvesti pritožnika. Ocena dopustnosti pritožbe, ki jo opravi nadzorni organ, pri katerem je bila vložena pritožba, je za vodilni nadzorni organ zavezujoča; ali

	
	(ii)	obravnava pritožbo v skladu s členom 56(2) Uredbe (EU) 2016/679.



Sprememba		75

Predlog uredbe
Člen 3 – odstavek 2 a (novo)
	

	Besedilo, ki ga predlaga Komisija
	Sprememba

	
	2a.	Vodilni nadzorni organ pritožbo nemudoma posreduje stranki v preiskavi in od nje zahteva odgovor brez nepotrebnega odlašanja, vendar najpozneje v treh tednih od dneva, ko je prejela njegovo obvestilo. V zapletenih primerih ter kadar stranka v preiskavi to zahteva in ustrezno utemelji, lahko vodilni nadzorni organ rok za odgovor podaljša za nadaljnje tri tedne.



Sprememba		76

Predlog uredbe
Člen 3 – odstavek 2 b (novo)
	

	Besedilo, ki ga predlaga Komisija
	Sprememba

	
	2b.	Stranke ali domnevni vodilni nadzorni organ vložijo morebitne ugovore v zvezi s pristojnostjo domnevnega vodilnega nadzornega organa ali obravnavo pritožbe v skladu s členom 56(2) Uredbe (EU) 2016/679 v treh tednih od prejema obvestila o ukrepih, sprejetih v skladu s členom 3(2), točka (c).



Sprememba		77

Predlog uredbe
Člen 3 – odstavek 2 c (novo)
	

	Besedilo, ki ga predlaga Komisija
	Sprememba

	
	2c.	Če je bil vložen ugovor iz odstavka 2b, lahko nadzorni organ, pri katerem je bila vložena pritožba, umakne prenos pritožbe in v dveh tednih prevzame pristojnost v skladu s členom 55 ali 56 Uredbe (EU) 2016/679 ali jo prenese na domnevni vodilni nadzorni organ. Če ni bilo izvedeno nobeno od teh dejanj ali kadar nasprotujočih si ocen zadevnih nadzornih organov ni mogoče razrešiti drugače, nadzorni organ, pri katerem je bila pritožba vložena, zahteva, da odbor v skladu s členom 26a sprejme odločitev. Odboru predloži opis zadevnih dejavnosti obdelave, opis organizacije podjetja in opis, kje se sprejemajo odločitve.



Sprememba		78

Predlog uredbe
Člen 3 – odstavek 3
	

	Besedilo, ki ga predlaga Komisija
	Sprememba

	3.	Nadzorni organ, pri katerem je bila vložena pritožba, v enem mesecu ugotovi popolnost informacij, zahtevanih v obrazcu.
	črtano



Sprememba		79

Predlog uredbe
Člen 3 – odstavek 4
	

	Besedilo, ki ga predlaga Komisija
	Sprememba

	4.	Nadzorni organ, pri katerem je bila vložena pritožba, po oceni popolnosti informacij, zahtevanih v obrazcu, pritožbo pošlje vodilnemu nadzornemu organu.
	črtano



Sprememba		80

Predlog uredbe
Člen 3 – odstavek 5
	

	Besedilo, ki ga predlaga Komisija
	Sprememba

	5.	Kadar pritožnik ob vložitvi pritožbe zahteva zaupnost, predloži tudi nezaupno različico pritožbe.
	črtano



Sprememba		81

Predlog uredbe
Člen 3 – odstavek 6
	

	Besedilo, ki ga predlaga Komisija
	Sprememba

	6.	Nadzorni organ, pri katerem je bila vložena pritožba, v enem tednu potrdi njen prejem. To potrdilo ne posega v oceno dopustnosti pritožbe v skladu z odstavkom 3.
	črtano


Sprememba		82

Predlog uredbe
Poglavje II – naslov
	

	Besedilo, ki ga predlaga Komisija
	Sprememba

	II	Vložitev in obravnava pritožb
	II	Pritožbe in postopki po uradni dolžnosti


(Naslov „Poglavje II“ se vstavi za člen 3, besedilo naslova pa se spremeni.)

Sprememba		83

Predlog uredbe
Člen 4 – naslov
	

	Besedilo, ki ga predlaga Komisija
	Sprememba

	Preiskava pritožb
	Obravnavanje pritožb



Sprememba		84

Predlog uredbe
Člen 4 – odstavek 1 – uvodni del
	

	Besedilo, ki ga predlaga Komisija
	Sprememba

	Nadzorni organ pri ocenjevanju ustreznega obsega, v katerem bi bilo treba preiskati pritožbo v posameznem primeru, upošteva vse zadevne okoliščine, vključno z naslednjimi:
	1.	Vodilni nadzorni organ si pri ocenjevanju ustreznega obsega, v katerem bi bilo treba preiskati pritožbo v posameznem primeru, prizadeva zagotoviti naslednje:



Sprememba		85

Predlog uredbe
Člen 4 – odstavek 1 – točka a
	

	Besedilo, ki ga predlaga Komisija
	Sprememba

	(a)	izvedljivost zagotovitve učinkovitega in pravočasnega popravnega ukrepa za pritožnika;
	(a)	zagotovitev učinkovitega in pravočasnega popravnega ukrepa za pritožnika;



Sprememba		86

Predlog uredbe
Člen 4 – odstavek 1 – točka b
	

	Besedilo, ki ga predlaga Komisija
	Sprememba

	(b)	težo domnevne kršitve;
	(b)	preučitev pomembnih dejanskih in pravnih elementov, ki so potrebni za skupno odločanje o pritožbi in izdajo odločitve v skladu s členom 60(7), (8) in (9) Uredbe (EU) 2016/679;



Sprememba		87

Predlog uredbe
Člen 4 – odstavek 1 – točka c
	

	Besedilo, ki ga predlaga Komisija
	Sprememba

	(c)	sistemsko ali ponavljajočo se naravo domnevne kršitve.
	(c)	preučitev vseh drugih elementov, potrebnih za učinkovito izvrševanje Uredbe (EU) 2016/679, vključno z izvajanjem pooblastil po uradni dolžnosti v skladu s členom 58(2), členom 83 ali členom 84 Uredbe (EU) 2016/679, zlasti v primeru sistemskih, hudih ali ponavljajočih se kršitev.



Sprememba		88

Predlog uredbe
Člen 4 – odstavek 1 a (novo)
	

	Besedilo, ki ga predlaga Komisija
	Sprememba

	
	1a.	Obravnava pritožbe se vedno zaključi s pravno zavezujočo odločitvijo, za katero se lahko uporabi učinkovito pravno sredstvo v skladu s členom 78 Uredbe (EU) 2016/679.



Sprememba		89

Predlog uredbe
Člen 4 – odstavek 1 b (novo)
	

	Besedilo, ki ga predlaga Komisija
	Sprememba

	
	1b.	Vodilni nadzorni organ v skladu s členom 60(3) Uredbe (EU) 2016/679 nemudoma, najpozneje pa v devetih mesecih od prejema pritožbe, predloži osnutek odločitve.

	
	Ta rok se lahko izjemoma podaljša za:

	
	(a)	osem tednov, kadar se v skladu s členom 9(3) predložijo pripombe na povzetek ključnih vprašanj ali posodobljen povzetek ključnih vprašanj;

	
	(b)	osem tednov, kadar namerava vodilni nadzorni organ naložiti globo ali druge kazni;

	
	(c)	obdobje med predložitvijo na podlagi člena 26a(1) ali (2) in odločitvijo odbora;

	
	(d)	obdobje morebitnega podaljšanja, ki ga odobri odbor v skladu s členom 26a(3).

	
	Vsako podaljšanje iz točk (a) do (d) se lahko izvede samo enkrat.



Sprememba		90

Predlog uredbe
Člen 4 – odstavek 1 c (novo)
	

	Besedilo, ki ga predlaga Komisija
	Sprememba

	
	1c.	Odstavek 1b se ne uporablja, ko se primer predloži mehanizmu za skladnost v skladu s členom 60(4) Uredbe (EU) 2016/679.



Sprememba		91

Predlog uredbe
Člen 5 – odstavek 1
	

	Besedilo, ki ga predlaga Komisija
	Sprememba

	Pritožba se lahko reši s sporazumno rešitvijo med pritožnikom in strankami v preiskavi. Če nadzorni organ meni, da je bila opredeljena sporazumna rešitev pritožbe, o predlagani rešitvi obvesti pritožnika. Če pritožnik v enem mesecu ne ugovarja sporazumni rešitvi, ki jo predlaga nadzorni organ, se šteje, da je bila pritožba umaknjena.
	1.	Pritožba se lahko v kateri koli fazi postopka reši s sporazumno rešitvijo med pritožnikom in stranko v preiskavi. Nadzorni organ, ki prejme pritožbo, ali vodilni nadzorni organ lahko spodbuja in olajša ta prostovoljni postopek.



Sprememba		92

Predlog uredbe
Člen 5 – odstavek 1 a (novo)
	

	Besedilo, ki ga predlaga Komisija
	Sprememba

	
	1a.	Sporazumna rešitev med pritožnikom in stranko v preiskavi se šteje za doseženo, če obstaja izrecno soglasje. Če je za pritožbo dosežena sporazumna rešitev, stranke o tem v enem mesecu obvestijo vodilni nadzorni organ in nadzorni organ, pri katerem je bila pritožba vložena.



Sprememba		93

Predlog uredbe
Člen 5 – odstavek 1 b (novo)
	

	Besedilo, ki ga predlaga Komisija
	Sprememba

	
	1b.	V enem mesecu po sporočilu o sporazumni rešitvi iz odstavka 1a se predloži osnutek odločitve v skladu s členom 56(4) Uredbe (EU) 2016/679, v katerem se navede:

	
	(a)	ali so izpolnjeni pogoji za sporazumno rešitev iz odstavka 1a in

	
	(b)	ali je treba začeti preiskavo po uradni dolžnosti iz odstavka 1d.



Sprememba		94

Predlog uredbe
Člen 5 – odstavek 1 c (novo)
	

	Besedilo, ki ga predlaga Komisija
	Sprememba

	
	1c.	Če osnutku odločitve iz odstavka 1b v enem mesecu ne ugovarja noben drug zadevni nadzorni organ ali odbor potrdi sporazumno rešitev v postopku iz člena 65(1), točka (a), Uredbe (EU) 2016/679, se pritožba šteje za umaknjeno, rešitev pa je veljavna.



Sprememba		95

Predlog uredbe
Člen 5 – odstavek 1 d (novo)
	

	Besedilo, ki ga predlaga Komisija
	Sprememba

	
	1d.	Sporazumna rešitev vodilnemu nadzornemu organu ne preprečuje, da bi v isti zadevi začel preiskavo po uradni dolžnosti. Preiskavo po uradni dolžnosti lahko začne zlasti, kadar:

	
	(a)	je stranka v preiskavi večkratni kršitelj;

	
	(b)	je bila stranka v preiskavi udeležena v številnih drugih sporazumnih rešitvah;

	
	(c)	širši predmet pritožbe poleg pritožnika zadeva veliko število posameznikov, na katere se nanašajo osebni podatki, je dolgotrajen ali resen ali

	
	(d)	je treba pooblastila sicer izvajati za učinkovito, sorazmerno in odvračilno izvrševanje Uredbe (EU) 2016/679.



Sprememba		96

Predlog uredbe
Člen 5 a (novo)
	

	Besedilo, ki ga predlaga Komisija
	Sprememba

	
	Člen 5a

	
	Zahteva za postopek po uradni dolžnosti

	
	1.	Vsak zadevni nadzorni organ lahko zahteva postopek po uradni dolžnosti, tako da vodilnemu nadzornemu organu predloži pisno zahtevo za diskrecijski ukrep iz odstavka 2, kadar meni, da bi lahko bila kršena Uredba (EU) 2016/679 in prizadeti posamezniki, na katere se nanašajo osebni podatki, na ozemlju njegove države članice. Taka zahteva zajema vsaj:

	
	(a)	izjavo, da je zadevni nadzorni organ, in

	
	(b)	povzetek ključnih vprašanj v skladu s členom 9.

	
	2. Domnevni vodilni nadzorni organ v treh tednih:

	
	(a)	obvesti zadevni nadzorni organ, da je začel postopek po uradni dolžnosti;

	
	(b)	obvesti zadevni nadzorni organ, da se za zadevo uporablja člen 56(2) Uredbe (EU) 2016/679 in da v skladu s členom 56(3) Uredbe (EU) 2016/679 vodilni nadzorni organ ne namerava sam obravnavati zadeve ali

	
	(c)	zavrne zahtevo, če meni, da ni vodilni nadzorni organ ali da Uredba (EU) 2016/679 na prvi pogled ni kršena.

	
	Zadevni nadzorni organ lahko vodilnemu nadzornemu organu v primeru iz točke (a) tega odstavka predloži osnutek odločitve v skladu s členom 56(4) Uredbe (EU) 2016/679.

	
	Zadevni nadzorni organ lahko v primerih iz točk (b) in (c) tega odstavka ponovno predloži spremenjeno zahtevo za postopek po uradni dolžnosti ali zahteva, da odbor v skladu s členom 26a(1) odloči o začetku postopka.

	
	3.	Če vodilni nadzorni organ začne postopek po uradni dolžnosti, v skladu s členom 60(3) Uredbe (EU) 2016/679 nemudoma, najpozneje pa v devetih mesecih od prejema pritožbe v skladu z odstavkom 1, predloži osnutek odločitve. Ta rok se lahko izjemoma podaljša za:

	
	(a)	osem tednov, kadar se v skladu s členom 9(3) predložijo pripombe na povzetek ključnih vprašanj ali posodobljen povzetek ključnih vprašanj;

	
	(b)	osem tednov, kadar namerava vodilni nadzorni organ naložiti globo ali druge kazni;

	
	(c)	obdobje med predložitvijo na podlagi člena 26a in odločitvijo odbora;

	
	(d)	obdobje morebitnega podaljšanja, ki ga odobri odbor v skladu s členom 26a(3).



Sprememba		97

Predlog uredbe
Člen 6
	

	Besedilo, ki ga predlaga Komisija
	Sprememba

	Člen 6
	črtano

	Prevodi
	

	1.	Nadzorni organ, pri katerem je bila vložena pritožba, je odgovoren za:
	

	(a)	prevod pritožbe in stališč pritožnika v jezik, ki ga vodilni nadzorni organ uporablja za namene preiskave;
	

	(b)	prevod dokumentov, ki jih predloži vodilni nadzorni organ, v jezik, ki se uporablja za komunikacijo s pritožnikom, kadar je treba take dokumente pritožniku predložiti v skladu s to uredbo ali Uredbo (EU) 2016/679.
	

	2.	Odbor v svojem poslovniku določi postopek za prevod pripomb ali ustreznih in utemeljenih ugovorov, ki jih zadevni nadzorni organi izrazijo v jeziku, ki ni jezik, ki ga vodilni nadzorni organ uporablja za namene preiskave.
	



Sprememba		98

Predlog uredbe
Poglavje III – naslov
	

	Besedilo, ki ga predlaga Komisija
	Sprememba

	Sodelovanje na podlagi člena 60 Uredbe (EU) 2016/679
	Sodelovanje na podlagi člena 60 Uredbe (EU) 2016/679 in z drugimi pristojnimi organi



Sprememba		99

Predlog uredbe
Člen 7 – odstavek 2
	

	Besedilo, ki ga predlaga Komisija
	Sprememba

	Določbe v tem oddelku se nanašajo na odnose med nadzornimi organi in niso namenjene podelitvi pravic posameznikom ali strankam v preiskavi.
	črtano



Sprememba		100

Predlog uredbe
Člen 8 – odstavek 1
	

	Besedilo, ki ga predlaga Komisija
	Sprememba

	1.	Vodilni nadzorni organ druge zadevne nadzorne organe redno obvešča o preiskavi in jim čim prej predloži vse ustrezne razpoložljive informacije.
	1.	Vodilni nadzorni organ drugim zadevnim nadzornim organom omogoči takojšen, neomejen in stalen dostop na daljavo do celotnega skupnega spisa in vanj vključi vse ustrezne informacije, zlasti dokumente, vloge, obvestila in druge informacije v zvezi z zadevo, v enem tednu po njihovi pripravi ali prejemu.



Sprememba		101

Predlog uredbe
Člen 8 – odstavek 2 – uvodni del
	

	Besedilo, ki ga predlaga Komisija
	Sprememba

	2.	Ustrezne informacije v smislu člena 60(1) in (3) Uredbe (EU) 2016/679 po potrebi vključujejo:
	2.	Vodilni nadzorni organ dejavno uradno obvešča druge zadevne nadzorne organe in, kadar je potrebno za reševanje sporov na podlagi člena 65 Uredbe (EU) 2016/679, odbor ter jim zagotovi ustrezne informacije v smislu člena 60(1) in (3) navedene uredbe v enem tednu po prejemu ali izdelavi. Te informacije zajemajo informacije o glavnih korakih v postopku in po potrebi vključujejo:



Sprememba		102

Predlog uredbe
Člen 8 – odstavek 2 – točka a
	

	Besedilo, ki ga predlaga Komisija
	Sprememba

	(a)	informacije o začetku preiskave domnevne kršitve Uredbe (EU) 2016/679;
	(a)	informacije o začetku preiskave po uradni dolžnosti ali pritožbenega postopka;



Sprememba		103

Predlog uredbe
Člen 8 – odstavek 2 – točka e
	

	Besedilo, ki ga predlaga Komisija
	Sprememba

	(e)	povzetek ključnih vprašanj v preiskavi v skladu s členom 9;
	(e)	izdajo ali posodobitev povzetka ključnih vprašanj v preiskavi v skladu s členom 9;



Sprememba		104

Predlog uredbe
Člen 8 – odstavek 2 – točka e a (novo)
	

	Besedilo, ki ga predlaga Komisija
	Sprememba

	
	(ea)	morebitne pripombe k povzetku ključnih vprašanj v skladu s členom 9(3);



Sprememba		105

Predlog uredbe
Člen 8 – odstavek 2 – točka f
	

	Besedilo, ki ga predlaga Komisija
	Sprememba

	(f)	informacije o ukrepih za ugotovitev kršitve Uredbe (EU) 2016/679 pred oblikovanjem predhodnih ugotovitev;
	(f)	informacije o ukrepih za ugotovitev kršitve Uredbe (EU) 2016/679 pred oblikovanjem predhodnih ugotovitev in pred pripravo osnutka odločitve;



Sprememba		106

Predlog uredbe
Člen 8 – odstavek 2 – točka i
	

	Besedilo, ki ga predlaga Komisija
	Sprememba

	(i)	stališča pritožnika glede predhodnih ugotovitev;
	(i)	stališča pritožnika glede nezaupne različice predhodnih ugotovitev in po potrebi drugih vidikov preiskave, v zvezi s katerimi je pritožnik vložil uradna pisna stališča;



Sprememba		107

Predlog uredbe
Člen 8 – odstavek 2 – točka k a (novo)
	

	Besedilo, ki ga predlaga Komisija
	Sprememba

	
	(ka)	vsak osnutek odločitve v skladu s členom 60(3) Uredbe (EU) 2016/679 ali spremenjeni osnutek odločitve v skladu s členom 60(5) Uredbe (EU) 2016/679;


Sprememba		108

Predlog uredbe
Člen 8 – odstavek 2 – točka k b (novo)
	

	Besedilo, ki ga predlaga Komisija
	Sprememba

	
	(kb)	vse ustrezne in utemeljene ugovore v skladu s členom 60(4) Uredbe (EU) 2016/679;



Sprememba		109

Predlog uredbe
Člen 8 – odstavek 2 – točka k c (novo)
	

	Besedilo, ki ga predlaga Komisija
	Sprememba

	
	(kc)	vsako pravno sredstvo, vloženo med postopkom v skladu s členom 60 Uredbe (EU) 2016/679 ali zoper odločitev v skladu s členom 60(7) do (9) Uredbe (EU) 2016/679. 



Sprememba		110

Predlog uredbe
Člen 9 – odstavek 1
	

	Besedilo, ki ga predlaga Komisija
	Sprememba

	1.	Ko vodilni nadzorni organ oblikuje predhodno stališče glede glavnih vprašanj v preiskavi, pripravi povzetek ključnih vprašanj za namene sodelovanja na podlagi člena 60(1) Uredbe (EU) 2016/679.
	1.	Vodilni nadzorni organ v štirih tednih po prejemu pritožbe ali zahteve za začetek postopka po uradni dolžnosti pripravi povzetek ključnih vprašanj, ki jih je za namene sodelovanja v skladu s členom 60(1) Uredbe (EU) 2016/679 verjetno treba določiti za odločitev o zadevi, in ta povzetek predloži zadevnim nadzornim organom. Povzetek mora biti sestavljen na nepristranski način, ob upoštevanju morebitnih različnih dejstev in argumentov. Pri prenosu zadeve vodilnemu nadzornemu organu v skladu s členom 3(2), točka (c), točka (i), lahko zadevni nadzorni organ predloži osnutek povzetka ključnih vprašanj, ki za vodilni nadzorni organ ni zavezujoč.



Sprememba		111

Predlog uredbe
Člen 9 – odstavek 2 – točka a
	

	Besedilo, ki ga predlaga Komisija
	Sprememba

	(a)	glavna upoštevna dejstva;
	(a)	upoštevna dejstva;



Sprememba		112

Predlog uredbe
Člen 9 – odstavek 2 – točka b
	

	Besedilo, ki ga predlaga Komisija
	Sprememba

	(b)	predhodno opredelitev obsega preiskave, zlasti določb Uredbe (EU) 2016/679, na katere se nanaša domnevna kršitev, ki se bo preiskovala;
	(b)	predhodno opredelitev obsega preiskave, zlasti določb Uredbe (EU) 2016/679, na katere se nanaša domnevna kršitev, in po potrebi navedbo, ali se zdi, da so bile kršene;



Sprememba		113

Predlog uredbe
Člen 9 – odstavek 2 – točka c
	

	Besedilo, ki ga predlaga Komisija
	Sprememba

	(c)	opredelitev kompleksnih pravnih in tehnoloških ocen, ki so relevantne za predhodno usmeritev njihove ocene;
	(c)	predhodne dejanske ali pravne ocene, ki obravnavajo vsa ustrezna stališča, ki so jih stranke izrazile ob pripravi povzetka, vključno z ustrezno evropsko sodno prakso ter smernicami, priporočili in dobrimi praksami, ki jih izda odbor;



Sprememba		114

Predlog uredbe
Člen 9 – odstavek 2 a (novo)
	

	Besedilo, ki ga predlaga Komisija
	Sprememba

	
	2a.	Vodilni nadzorni organ brez nepotrebnega odlašanja posodobi povzetek ključnih vprašanj, da so v njem zajete vse dejanske in pravne spremembe, ki se pojavijo med postopkom.



Sprememba		115

Predlog uredbe
Člen 9 – odstavek 3
	

	Besedilo, ki ga predlaga Komisija
	Sprememba

	3.	Zadevni nadzorni organi lahko predložijo pripombe na povzetek ključnih vprašanj. Take pripombe je treba predložiti v štirih tednih od prejema povzetka ključnih vprašanj.
	[bookmark: _GoBack]3.	Zadevni nadzorni organi lahko predložijo dejanske ali pravne pripombe na povzetek ključnih vprašanj. Take pripombe je treba predložiti v štirih tednih od prejema povzetka ključnih vprašanj ali katere koli njihove posodobitve v skladu s členom 60 Uredbe (EU) 2016/679.



Sprememba		116

Predlog uredbe
Člen 9 – odstavek 4
	

	Besedilo, ki ga predlaga Komisija
	Sprememba

	4.	Pripombe, predložene v skladu z odstavkom 3, izpolnjujejo naslednje zahteve:
	črtano

	(a)	uporabljeni jezik je dovolj jasen in vsebuje natančne izraze, da lahko vodilni nadzorni organ, in odvisno od primera, zadevni nadzorni organi oblikujejo svoja stališča;
	

	(b)	pravni argumenti so navedeni jedrnato in združeni glede na del povzetka ključnih vprašanj, na katerega se nanašajo;
	

	(c)	pripombe zadevnega nadzornega organa so lahko podprte z dokumenti, ki lahko dopolnjujejo pripombe na posamezne točke.
	



Sprememba		117

Predlog uredbe
Člen 9 – odstavek 5
	

	Besedilo, ki ga predlaga Komisija
	Sprememba

	5.	Odbor lahko v svojem poslovniku podrobno določi največji obseg pripomb, ki jih zadevni nadzorni organi predložijo v zvezi s povzetkom ključnih vprašanj.
	črtano



Sprememba		118

Predlog uredbe
Člen 9 – odstavek 6
	

	Besedilo, ki ga predlaga Komisija
	Sprememba

	6.	Primeri, v katerih noben zadevni nadzorni organ ni predložil pripomb na podlagi odstavka 3 tega člena, se štejejo za nesporne primere. V takih primerih se predhodne ugotovitve iz člena 14 strankam v preiskavi sporočijo v devetih mesecih po izteku roka iz odstavka 3 tega člena.
	6.	Primeri, v katerih noben zadevni nadzorni organ ni predložil pripomb v skladu z odstavkom 3 tega člena, ki izpodbijajo povzetek ključnih vprašanj ali odpirajo druga pomembna dejanska ali pravna vprašanja, se štejejo za nesporne primere. V takih primerih je rok za izdajo osnutka odločitve iz člena 4(1b) 3 mesece.


Sprememba		119

Predlog uredbe
Poglavje III – oddelek 2 – naslov
	

	Besedilo, ki ga predlaga Komisija
	Sprememba

	Popolna ali delna zavrnitev pritožb
	Sodelovanje z drugimi zadevnimi organi


(Naslov „Poglavje II“ se vstavi za člen 9, naslov pa se spremeni.)

Sprememba		120

Predlog uredbe
Člen 10 – odstavek 1 – uvodni del
	

	Besedilo, ki ga predlaga Komisija
	Sprememba

	1.	Zadevni nadzorni organ vloži zahtevo pri vodilnem nadzornem organu na podlagi člena 61 Uredbe (EU) 2016/679, člena 62 Uredbe (EU) 2016/679 ali na podlagi obeh členov, kadar zadevni nadzorni organ na podlagi pripomb zadevnih nadzornih organov v skladu s členom 9(3) ne soglaša z oceno vodilnega nadzornega organa glede:
	1.	Zadevni nadzorni organ vloži zahtevo pri vodilnem nadzornem organu na podlagi člena 61 Uredbe (EU) 2016/679 ali člena 62 Uredbe (EU) 2016/679 ali na podlagi obeh členov, kadar zadevni nadzorni organ na podlagi pripomb zadevnih nadzornih organov v skladu s členom 9(3) ne soglaša z oceno vodilnega nadzornega organa glede:



Sprememba		121

Predlog uredbe
Člen 10 – odstavek 1 – točka b
	

	Besedilo, ki ga predlaga Komisija
	Sprememba

	(b)	predhodne usmeritve v zvezi s kompleksnimi pravnimi ocenami, ki jih je vodilni nadzorni organ opredelil v skladu s členom 9(2), točka (c);
	(b)	predhodne dejanske ali pravne ocene, ki jih je vodilni nadzorni organ opredelil v skladu s členom 9(2), točka (c);



Sprememba		122

Predlog uredbe
Člen 10 – odstavek 1 – točka c
	

	Besedilo, ki ga predlaga Komisija
	Sprememba

	(c)	predhodne usmeritve v zvezi s kompleksnimi tehnološkimi ocenami, ki jih je vodilni nadzorni organ opredelil v skladu s členom 9(2), točka (c).
	črtano



Sprememba		123

Predlog uredbe
Člen 10 – odstavek 1 – točka c a (novo)
	

	Besedilo, ki ga predlaga Komisija
	Sprememba

	
	(ca)	predhodno opredelitev morebitnih popravnih ukrepov v skladu s členom 9(2), točka (d).



Sprememba		124

Predlog uredbe
Člen 10 – odstavek 3
	

	Besedilo, ki ga predlaga Komisija
	Sprememba

	3.	Vodilni nadzorni organ sodeluje z zadevnimi nadzornimi organi na podlagi njihovih pripomb na povzetek ključnih vprašanj in po potrebi v odziv na zahteve iz členov 61 in 62 Uredbe (EU) 2016/679, pri čemer si prizadeva za soglasje. Soglasje je podlaga za to, da vodilni nadzorni organ nadaljuje preiskavo in oblikuje predhodne ugotovitve ali, če je ustrezno, nadzornemu organu, pri katerem je bila vložena pritožba, sporoči svoje razloge za namene člena 11(2).
	3.	V primerih, ki ne sodijo na področje uporabe člena 9(6) te uredbe, vodilni nadzorni organ razišče dejstva, ki so pomembna za različna stališča in po najboljših močeh sodeluje z zadevnimi nadzornimi organi na podlagi njihovih pripomb na povzetek ključnih vprašanj in po potrebi v odziv na zahteve iz členov 61 in 62 Uredbe (EU) 2016/679, pri čemer si prizadeva za soglasje. Soglasje je podlaga za to, da vodilni nadzorni organ nadaljuje preiskavo in oblikuje predhodne ugotovitve.



Sprememba		125

Predlog uredbe
Člen 10 – odstavek 4
	

	Besedilo, ki ga predlaga Komisija
	Sprememba

	4.	Kadar v preiskavi, ki temelji na pritožbi, ni soglasja med vodilnim nadzornim organom in enim ali več zadevnimi nadzornimi organi glede zadeve iz člena 9(2), točka (b), te uredbe, vodilni nadzorni organ zahteva nujno zavezujočo odločitev odbora na podlagi člena 66(3) Uredbe (EU) 2016/679. V tem primeru se šteje, da so pogoji za zahtevo za sprejetje nujne zavezujoče odločitve na podlagi člena 66(3) Uredbe (EU) 2016/679 izpolnjeni.
	4.	Kadar se v štirih tednih po izteku rokov za pripombe s postopkom iz odstavka 3 tega člena ne doseže soglasje med vodilnim nadzornim organom in enim ali več zadevnimi nadzornimi organi o zadevah iz člena 9(2), zadevni vodilni nadzorni organ ali nadzorni organ zahteva postopkovno odločitev odbora v skladu s členom 26a te uredbe.



Sprememba		126

Predlog uredbe
Člen 10 – odstavek 5 – uvodni del
	

	Besedilo, ki ga predlaga Komisija
	Sprememba

	5.	Kadar vodilni nadzorni organ zahteva nujno zavezujočo odločitev odbora v skladu z odstavkom 4 tega člena, predloži vse naslednje:
	5.	Kadar nadzorni organ prosilec zahteva postopkovno odločitev odbora v skladu z odstavkom 4 tega člena, predloži vse naslednje:



Sprememba		127

Predlog uredbe
Člen 10 – odstavek 5 – točka a
	

	Besedilo, ki ga predlaga Komisija
	Sprememba

	(a)	dokumente iz člena 9(2), točki (a) in (b);
	(a)	ustrezne informacije iz člena 9(2), vključno z morebitnimi posodobitvami, kadar pride do njih; 



Sprememba		128

Predlog uredbe
Člen 10 – odstavek 5 – točka b
	

	Besedilo, ki ga predlaga Komisija
	Sprememba

	(b)	pripombe zadevnega nadzornega organa, ki ne soglaša s predhodno opredelitvijo obsega preiskave s strani vodilnega nadzornega organa.
	(b)	pripombe zadevnih nadzornih organov, ki ne soglašajo s predhodno opredelitvijo zadeve iz člena 9(2), ki jo je podal vodilni nadzorni organ, oziroma z dejansko ali pravno oceno elementov povzetka ključnih vprašanj iz člena 9(2).



Sprememba		129

Predlog uredbe
Člen 10 – odstavek 5 – točka b a (novo)
	

	Besedilo, ki ga predlaga Komisija
	Sprememba

	
	(ba)	dostop do skupnega spisa.



Sprememba		130

Predlog uredbe
Člen 10 – odstavek 5 a (novo)
	

	Besedilo, ki ga predlaga Komisija
	Sprememba

	
	5a.	Odbor lahko od nadzornih organov zahteva, da predloži druge dokumente ali informacije, za katere meni, da so v konkretni zadevi ustrezni.



Sprememba		131

Predlog uredbe
Člen 10 – odstavek 6
	

	Besedilo, ki ga predlaga Komisija
	Sprememba

	6.	Odbor sprejme nujno zavezujočo odločitev o obsegu preiskave na podlagi pripomb zadevnih nadzornih organov in stališča vodilnega nadzornega organa glede teh pripomb.
	6.	Odbor sprejme nujno zavezujočo odločitev o povzetku ključnih vprašanj ali podaljšanju obdobja iz člena 4 v skladu s členom 26a na podlagi vseh prejetih dokumentov.



Sprememba		132

Predlog uredbe
Člen 10 a (novo)
	

	Besedilo, ki ga predlaga Komisija
	Sprememba

	
	Člen 10a

	
	Sodelovanje z drugimi zadevnimi organi

	
	Nadzorni organi si prizadevajo posredovati neosebne informacije, pridobljene v okviru postopkov iz te uredbe, nacionalnim nadzornim organom in nadzornim organom Unije, pristojnim za varstvo podatkov in druga področja, vključno z organi za konkurenco, finančne storitve, energetiko, telekomunikacije, varstvo potrošnikov, digitalne storitve ali za nadzor umetne inteligence, kadar se informacije štejejo za pomembne za naloge in dolžnosti teh organov, zlasti za začetek upravnih postopkov in preiskav morebitnih kršitev zakonodaje v okviru njihovih pristojnosti. Informacije se lahko uporabljajo samo v namen, za katerega so bile zbrane. Vendar to nadzornemu organu ne preprečuje, da na podlagi teh informacij začne drug postopek ali da jih v ta namen deli z drugimi organi.



Sprememba		133

Predlog uredbe
Člen 11
	

	Besedilo, ki ga predlaga Komisija
	Sprememba

	Člen 11
	črtano

	Zaslišanje pritožnika pred popolno ali delno zavrnitvijo pritožbe
	

	1.	Vodilni nadzorni organ v skladu s postopkom iz členov 9 in 10 sporoči nadzornemu organu, pri katerem je bila vložena pritožba, razloge za svoje predhodno stališče, da bi bilo treba pritožbo popolnoma ali delno zavrniti.
	

	2.	Nadzorni organ, pri katerem je bila vložena pritožba, pritožnika obvesti o razlogih za nameravano popolno ali delno zavrnitev pritožbe in določi rok, v katerem lahko pritožnik pisno izrazi svoja stališča. Rok ne sme biti krajši od treh tednov. Nadzorni organ, pri katerem je bila vložena pritožba, pritožnika obvesti o posledicah neizrazitve njegovih stališč.
	

	3.	Če pritožnik ne izrazi svojih stališč v roku, ki ga je določil nadzorni organ, pri katerem je bila vložena pritožba, se šteje, da je bila pritožba umaknjena.
	

	4.	Pritožnik lahko zahteva dostop do nezaupne različice dokumentov, na katerih temelji predlagana zavrnitev pritožbe.
	

	5.	Če pritožnik svoja stališča izrazi v roku, ki ga določi nadzorni organ, pri katerem je bila vložena pritožba, in ta stališča ne privedejo do spremembe predhodnega stališča, da bi bilo treba pritožbo popolnoma ali delno zavrniti, nadzorni organ, pri katerem je bila vložena pritožba, pripravi osnutek odločitve na podlagi člena 60(3) Uredbe (EU) 2016/679, ki ga vodilni nadzorni organ predloži drugim zadevnim nadzornim organom v skladu s členom 60(3) Uredbe (EU) 2016/679.
	



Sprememba		134

Predlog uredbe
Člen 12
	

	Besedilo, ki ga predlaga Komisija
	Sprememba

	Člen 12
	črtano

	Spremenjeni osnutek odločitve o popolni ali delni zavrnitvi pritožbe
	

	1.	Kadar vodilni nadzorni organ meni, da so v spremenjenem osnutku odločitve v smislu člena 60(5) Uredbe (EU) 2016/679 navedeni elementi, o katerih bi moral imeti pritožnik možnost izraziti svoja stališča, nadzorni organ, pri katerem je bila vložena pritožba, pred predložitvijo spremenjenega osnutka odločitve na podlagi člena 60(5) Uredbe (EU) 2016/679 pritožniku omogoči, da izrazi svoja stališča glede takih novih elementov.
	

	2.	Nadzorni organ, pri katerem je bila vložena pritožba, določi rok, v katerem lahko pritožnik izrazi svoja stališča.
	



Sprememba		135

Predlog uredbe
Člen 13
	

	Besedilo, ki ga predlaga Komisija
	Sprememba

	Člen 13
	črtano

	Odločitev o popolni ali delni zavrnitvi pritožbe
	

	Kadar nadzorni organ, pri katerem je bila vložena pritožba, sprejme odločitev o popolni ali delni zavrnitvi pritožbe v skladu s členom 60(8) Uredbe (EU) 2016/679, pritožnika obvesti o pravnem sredstvu, ki mu je na voljo v skladu s členom 78 Uredbe (EU) 2016/679.
	



Sprememba		136

Predlog uredbe
Poglavje III – oddelek 3 – naslov
	

	Besedilo, ki ga predlaga Komisija
	Sprememba

	Odločitve, naslovljene na upravljavce in obdelovalce
	Odločitve, naslovljene na stranke v preiskavi



Sprememba		137

Predlog uredbe
Člen 14 – naslov
	

	Besedilo, ki ga predlaga Komisija
	Sprememba

	Predhodne ugotovitve in odgovor
	Predhodne ugotovitve in pravica do izjave



Sprememba		138

Predlog uredbe
Člen 14 – odstavek 1
	

	Besedilo, ki ga predlaga Komisija
	Sprememba

	1.	Kadar namerava vodilni nadzorni organ predložiti drugim zadevnim nadzornim organom osnutek odločitve v smislu člena 60(3) Uredbe (EU) 2016/679, s katero ugotavlja kršitev Uredbe (EU) 2016/679, pripravi osnutek predhodnih ugotovitev.
	1.	Kadar namerava vodilni nadzorni organ predložiti drugim zadevnim nadzornim organom osnutek odločitve v smislu člena 60(3) Uredbe (EU) 2016/679, s katero ugotavlja kršitev Uredbe (EU) 2016/679, po posvetovanjih in postopkih iz členov 9 in 10 te uredbe pripravi osnutek predhodnih ugotovitev.



Sprememba		139

Predlog uredbe
Člen 14 – odstavek 2 – pododstavek 1
	

	Besedilo, ki ga predlaga Komisija
	Sprememba

	V predhodnih ugotovitvah so predstavljene obtožbe na izčrpen in dovolj jasen način, da se lahko stranke v preiskavi seznanijo z ravnanjem, ki ga preiskuje vodilni nadzorni organ. Zlasti morajo biti jasno navedeni vsa dejstva in celotna pravna presoja strank v preiskavi, da lahko te izrazijo svoja stališča glede dejstev in pravnih posledic, ki jih namerava vodilni nadzorni organ izpeljati v osnutku odločitve v smislu člena 60(3) Uredbe (EU) 2016/679, ter vsi dokazi, na katere se opira.
	V predhodnih ugotovitvah so predstavljene obtožbe na izčrpen in dovolj jasen način, da se lahko stranke v preiskavi seznanijo z ravnanjem, ki ga preiskuje vodilni nadzorni organ. Zlasti so jasno navedeni vsa dejstva, tudi vsi dokazi, na katere se opirajo, in celotna pravna presoja strank v preiskavi, tako da so stranke zaslišane in lahko izrazijo svoja stališča glede dejstev in pravnih posledic, ki jih namerava vodilni nadzorni organ izpeljati v osnutku odločitve v smislu člena 60(3) Uredbe (EU) 2016/679, ter vsi dokazi, na katere se opira.



Sprememba		140

Predlog uredbe
Člen 14 – odstavek 2 – pododstavek 2
	

	Besedilo, ki ga predlaga Komisija
	Sprememba

	V predhodnih ugotovitvah se navedejo popravni ukrepi, ki jih namerava uporabiti vodilni nadzorni organ.
	V predhodnih ugotovitvah se navedejo popravni ukrepi, ki jih upošteva vodilni nadzorni organ.



Sprememba		141

Predlog uredbe
Člen 14 – odstavek 2 – pododstavek 3
	

	Besedilo, ki ga predlaga Komisija
	Sprememba

	Če namerava vodilni nadzorni organ naložiti globo, v predhodnih ugotovitvah navede ustrezne elemente, na katerih temelji njegov izračun globe. Vodilni nadzorni organ zlasti navede bistvene dejanske in pravne elemente, na podlagi katerih se lahko naloži globa, ter elemente iz člena 83(2) Uredbe (EU) 2016/679, med drugim morebitne obteževalne ali olajševalne dejavnike, ki jih bo upošteval.
	Če vodilni nadzorni organ razmišlja o naložitvi globe, v predhodnih ugotovitvah navede ustrezne elemente, na katere se namerava opreti pri odločanju o tem, ali bo naložil upravno globo, in pri izračunu globe. Vodilni nadzorni organ zlasti navede bistvene dejanske in pravne elemente, na podlagi katerih se lahko naloži globa, ter elemente iz člena 83(2) Uredbe (EU) 2016/679, med drugim morebitne obteževalne ali olajševalne dejavnike, ki jih bo upošteval.



Sprememba		142

Predlog uredbe
Člen 14 – odstavek 3
	

	Besedilo, ki ga predlaga Komisija
	Sprememba

	3.	Vodilni nadzorni organ o predhodnih ugotovitvah uradno obvesti vse stranke v preiskavi.
	3.	Vodilni nadzorni organ o predhodnih ugotovitvah uradno obvesti vse stranke v preiskavi, ki bi lahko bile predmet popravljalnega pooblastila, nadzorni organ, pri katerem je bila vložena pritožba, in zadevne nadzorne organe. Nadzorni organ, pri katerem je bila vložena pritožba, pritožnika obvesti o predhodnih ugotovitvah.



Sprememba		143

Predlog uredbe
Člen 14 – odstavek 4
	

	Besedilo, ki ga predlaga Komisija
	Sprememba

	4.	Ko vodilni nadzorni organ stranke v preiskavi uradno obvesti o predhodnih ugotovitvah, določi rok, v katerem lahko te stranke pisno predložijo svoja stališča. Vodilni nadzorni organ ni dolžan upoštevati pisnih stališč, prejetih po izteku tega roka.
	črtano



Sprememba		144

Predlog uredbe
Člen 14 – odstavek 5
	

	Besedilo, ki ga predlaga Komisija
	Sprememba

	5.	Ko vodilni nadzorni organ stranke v preiskavi obvesti o predhodnih ugotovitvah, jim omogoči dostop do upravnega spisa v skladu s členom 20.
	črtano



Sprememba		145

Predlog uredbe
Člen 14 – odstavek 6
	

	Besedilo, ki ga predlaga Komisija
	Sprememba

	6.	Stranke v preiskavi lahko v svojem pisnem odgovoru na predhodne ugotovitve navedejo vsa dejstva in pravne argumente, ki so jim znani in ki so pomembni za njihovo obrambo zoper obtožbe vodilnega nadzornega organa. V potrditev navedenih dejstev priložijo ustrezne dokumente. Vodilni nadzorni organ v svojem osnutku odločitve obravnava le obtožbe, vključno z dejstvi in pravno presojo, ki temelji na teh dejstvih, v zvezi s katerimi so imele stranke v preiskavi možnost predložiti pripombe.
	6.	Stranke v preiskavi lahko v svojem pisnem odgovoru na predhodne ugotovitve navedejo vsa dejstva in pravne argumente, ki so jim znani in ki so pomembni za njihovo obrambo zoper obtožbe vodilnega nadzornega organa. V potrditev navedenih dejstev priložijo ustrezne dokumente. Vodilni nadzorni organ v svojem osnutku odločitve obravnava le obtožbe, vključno z dejstvi in pravno presojo, ki temelji na teh dejstvih, v zvezi s katerimi so imele stranke možnost predložiti pripombe.



Sprememba		146

Predlog uredbe
Člen 15
	

	Besedilo, ki ga predlaga Komisija
	Sprememba

	Člen 15
	črtano

	Posredovanje predhodnih ugotovitev pritožnikom
	

	1.	Kadar vodilni nadzorni organ izda predhodne ugotovitve o zadevi, v zvezi s katero je prejel pritožbo, nadzorni organ, pri katerem je bila vložena pritožba, pritožniku predloži nezaupno različico predhodnih ugotovitev in določi rok, v katerem lahko pritožnik pisno izrazi svoja stališča.
	

	2.	Odstavek 1 se uporablja tudi, kadar nadzorni organ, kadar je to primerno, obravnava več pritožb skupaj, pritožbe razdeli na več delov ali kakor koli drugače uveljavlja diskrecijsko pravico glede obsega preiskave, kot je določen v predhodnih ugotovitvah.
	

	3.	Če vodilni nadzorni organ meni, da je treba pritožniku predložiti dokumente, vključene v upravni spis, da bi lahko pritožnik učinkovito izrazil svoja stališča glede predhodnih ugotovitev, nadzorni organ, pri katerem je bila vložena pritožba, pritožniku predloži nezaupno različico takih dokumentov, ko ga obvesti o predhodnih ugotovitvah v skladu z odstavkom 1.
	

	4.	Pritožniku se nezaupna različica predhodnih ugotovitev predloži samo za namen konkretne preiskave, v kateri so bile izdane predhodne ugotovitve.
	

	5.	Pritožnik pred prejemom nezaupne različice predhodnih ugotovitev in katerih koli dokumentov, predloženih v skladu z odstavkom 3, vodilnemu nadzornemu organu pošlje izjavo o zaupnosti, s katero se zaveže, da ne bo razkril nobenih informacij ali presoje iz nezaupne različice predhodnih ugotovitev ali da teh ugotovitev ne bo uporabil za druge namene kot za konkretno preiskavo, v kateri so bile navedene ugotovitve izdane.
	



Sprememba		147

Predlog uredbe
Člen 16 – naslov
	

	Besedilo, ki ga predlaga Komisija
	Sprememba

	Sprejetje končne odločitve
	Predložitev osnutkov odločitev, spremenjenih osnutkov odločitev in sprejetje končne odločitve



Sprememba		148

Predlog uredbe
Člen 16 – odstavek 1
	

	Besedilo, ki ga predlaga Komisija
	Sprememba

	Potem ko je vodilni nadzorni organ osnutek odločitve predložil zadevnim nadzornim organom v skladu s členom 60(3) Uredbe (EU) 2016/679 in če noben zadevni nadzorni organ osnutku odločitve ni nasprotoval v rokih iz člena 60(4) in (5) Uredbe (EU) 2016/679, vodilni nadzorni organ sprejme odločitev na podlagi člena 60(7) Uredbe (EU) 2016/679 in o njej uradno obvesti glavno ali edino ustanovitev upravljavca ali obdelovalca, odvisno od primera, zadevno odločitev ter povzetek upoštevnih dejstev in razlogov pa posreduje tudi zadevnim nadzornim organom in odboru.
	Potem ko je vodilni nadzorni organ osnutek odločitve predložil zadevnim nadzornim organom v skladu s členom 60(3) Uredbe (EU) 2016/679 in če noben zadevni nadzorni organ osnutku odločitve ni nasprotoval v rokih iz člena 60(4) in (5) Uredbe (EU) 2016/679, vodilni nadzorni organ v štirih tednih po koncu rokov iz člena 60(4) in (5) Uredbe 2016/679 sprejme odločitev na podlagi člena 60(7) in člena 60(9) Uredbe (EU) 2016/679 in o njej uradno obvesti glavno ali edino ustanovitev upravljavca ali obdelovalca, odvisno od primera, zadevno odločitev ter povzetek upoštevnih dejstev in razlogov pa posreduje tudi zadevnim nadzornim organom in odboru.



Sprememba		149

Predlog uredbe
Člen 16 – odstavek 1 a (novo)
	

	Besedilo, ki ga predlaga Komisija
	Sprememba

	
	1a.	Kadar zadevni nadzorni organ ugovarja osnutku odločitve v roku iz člena 60(4) Uredbe (EU) 2016/679 in namerava vodilni nadzorni organ ta ugovor upoštevati, vodilni nadzorni organ v štirih tednih predloži spremenjen osnutek odločitve v skladu s členom 60(5) navedene uredbe. 



Sprememba		150

Predlog uredbe
Člen 16 – odstavek 1 b (novo)
	

	Besedilo, ki ga predlaga Komisija
	Sprememba

	
	1b.	Kadar zadevni nadzorni organ ugovarja osnutku odločitve v roku iz člena 60(4) Uredbe (EU) 2016/679, vodilni nadzorni organ v skladu s členom 60(4) navedene uredbe zadevo v štirih tednih predloži mehanizmu za skladnost iz člena 63, če se ne strinja z ustreznim in utemeljenim ugovorom ali meni, da ugovor ni ustrezen ali utemeljen. 



Sprememba		151

Predlog uredbe
Člen 16 – odstavek 1 c (novo)
	

	Besedilo, ki ga predlaga Komisija
	Sprememba

	
	1c.	Brez poseganja v dodatne zahteve nacionalne zakonodaje se vsak osnutek odločitve ali končna odločitev iz člena 60(3), (5) ali (7) do (9) Uredbe (EU) 2016/679 izda v pisni obliki z uporabo kratkega, jedrnatega, preglednega, jasnega in preprostega jezika v razumljivi obliki. Sestavljen mora biti nepristransko, ob upoštevanju morebitnih nasprotujočih si dokazov in stališč strank, vsebovati pa mora vsaj naslednje elemente:

	
	(a)	naziv nadzornega organa, ki je izdal odločitev;

	
	(b)	datum izdaje odločitve;

	
	(c)	nepristranski povzetek upoštevnih dejstev zadeve in njihovega vira;

	
	(d)	pravno podlago za odločitev;

	
	(e)	izvedena popravljalna pooblastila, kazni ali druge ukrepe ter

	
	(f)	informacije o pravici do učinkovitega pravnega sredstva v skladu s členom 78 Uredbe (EU) 2016/679 in veljavnim nacionalnim postopkovnim pravom.



Sprememba		152

Predlog uredbe
Člen 16 – odstavek 1 d (novo)
	

	Besedilo, ki ga predlaga Komisija
	Sprememba

	
	1d.	V primeru, ko mora pravno zavezujočo odločitev izdati nadzorni organ, pri katerem je bila vložena pritožba v skladu s členom 60(8) ali (9) Uredbe (EU) 2016/679, vodilni nadzorni organ zagotovi, da odločitev vsebuje vse potrebne elemente v skladu z veljavnim nacionalnim postopkovnim pravom zadevnega nadzornega organa. Zadevni nadzorni organ, pri katerem je bila vložena pritožba, vodilnemu nadzornemu organu pomaga pri pripravi osnutka odločitve na ta način. 



Sprememba		153

Predlog uredbe
Člen 16 – odstavek 1 e (novo)
	

	Besedilo, ki ga predlaga Komisija
	Sprememba

	
	1e.	Vsak osnutek sklepa ali končne odločitve temelji le na dejanskih ugotovitvah, sprejetih na podlagi dokumentov ali drugih dokazov, o katerih so imele stranke v preiskavi priložnost, da izrazijo svoja stališča.



Sprememba		154

Predlog uredbe
Člen 16 – odstavek 1 f (novo)
	

	Besedilo, ki ga predlaga Komisija
	Sprememba

	
	1f.	Informacije, zagotovljene strankam v skladu s členom 60(7) do (9) Uredbe (EU) 2016/679, vključujejo kopijo pravno zavezujoče odločitve ter informacije o pravnem sredstvu, ki je na voljo v skladu s členom 78 Uredbe (EU) 2016/679.



Sprememba		155

Predlog uredbe
Člen 16 – odstavek 1 g (novo)
	

	Besedilo, ki ga predlaga Komisija
	Sprememba

	
	1g.	Nadzorni organi objavijo vse pravno zavezujoče odločitve, ki jih izdajo, brez nepotrebnega odlašanja, vendar najpozneje v treh mesecih po njihovem sprejetju, razen če nove odločitve bistveno ne odstopajo od predhodno objavljenih odločitev. V skladu z nacionalnim pravom, ki se uporablja, lahko nadzorni organi popravijo imena strank, vse druge informacije, ki bi lahko omogočile prepoznavanje strank, in druge informacije, ki so zaščitene z s pravom, ki se uporablja.



Sprememba		156

Predlog uredbe
Člen 17
	

	Besedilo, ki ga predlaga Komisija
	Sprememba

	Člen 17
	črtano

	Pravica do zaslišanja v zvezi s spremenjenim osnutkom odločitve
	

	1.	Kadar vodilni nadzorni organ meni, da so v spremenjenem osnutku odločitve v smislu člena 60(5) Uredbe (EU) 2016/679 navedeni elementi, o katerih bi morale imeti stranke v preiskavi možnost izraziti svoja stališča, vodilni nadzorni organ pred predložitvijo spremenjenega osnutka odločitve na podlagi člena 60(5) Uredbe (EU) 2016/679 strankam v preiskavi omogoči, da izrazijo svoja stališča glede takih novih elementov.
	

	2.	Vodilni nadzorni organ določi rok, v katerem lahko stranke v preiskavi izrazijo svoja stališča.
	



Sprememba		157

Predlog uredbe
Člen 18 – odstavek 1 – točka a
	

	Besedilo, ki ga predlaga Komisija
	Sprememba

	(a)	temeljijo izključno na dejanskih elementih, vključenih v osnutek odločitve, ter
	(a)	temeljijo na dejanskih elementih, vključenih v osnutek odločitve, ali dokazih v skupnem spisu, ali na morebitnih dodatnih dokazih, predloženih skupaj z ustreznim in utemeljenim ugovorom;



Sprememba		158

Predlog uredbe
Člen 18 – odstavek 1 – točka b
	

	Besedilo, ki ga predlaga Komisija
	Sprememba

	(b)	ne spreminjajo obsega obtožb z navajanjem trditev, ki pomenijo opredelitev dodatnih obtožb kršitve Uredbe (EU) 2016/679 ali spreminjajo naravo navedenih obtožb.
	(b)	ne spreminjajo obsega zadeve, kot je opredeljena v zadnji različici povzetka ključnih vprašanj, ter 



Sprememba		159

Predlog uredbe
Člen 18 – odstavek 1 – točka b a (novo)
	

	Besedilo, ki ga predlaga Komisija
	Sprememba

	
	(ba)	jasno opredelijo elemente osnutka odločitve, ki bi jih bilo treba spremeniti, vključno z natančnim besedilom predlagane spremembe ali dovolj natančnim opisom predlagane spremembe osnutka odločitve, kadar je to mogoče.



Sprememba		160

Predlog uredbe
Člen 18 – odstavek 2 – točka a
	

	Besedilo, ki ga predlaga Komisija
	Sprememba

	(a)	posamezni ustrezni in utemeljeni ugovor ter stališče vodilnega nadzornega organa glede vsakega takega ugovora ne presega treh strani in ne vključuje prilog. V primerih, ki vključujejo posebej kompleksna pravna vprašanja, se lahko ta obseg poveča na največ šest strani, razen če odbor zaradi posebnih okoliščin sprejme večje število strani;
	črtano



Sprememba		161

Predlog uredbe
Poglavje IV
	

	Besedilo, ki ga predlaga Komisija
	Sprememba

	[...]
	črtano



Sprememba		162

Predlog uredbe
Člen 22 – naslov
	

	Besedilo, ki ga predlaga Komisija
	Sprememba

	Predložitev v reševanje sporov na podlagi člena 65 Uredbe (EU) 2016/679
	Predložitev v reševanje sporov na podlagi člena 65(1), točka (a), Uredbe (EU) 2016/679



Sprememba		163

Predlog uredbe
Člen 22 – odstavek 1
	

	Besedilo, ki ga predlaga Komisija
	Sprememba

	1.	Če se vodilni nadzorni organ ne strinja z ustreznimi in utemeljenimi ugovori ali meni, da ugovori niso ustrezni ali utemeljeni, predloži zadevo mehanizmu za reševanje sporov iz člena 65 Uredbe (EU) 2016/679.
	1.	Če se vodilni nadzorni organ ne strinja z ustreznimi in utemeljenimi ugovori ali meni, da ugovori niso ustrezni ali utemeljeni, v štirih tednih od prejema vseh ustreznih in utemeljenih ugovorov ali od izteka roka v skladu s členom 60(4) Uredbe (EU) 2016/679 predloži zadevo mehanizmu za reševanje sporov iz člena 65 Uredbe (EU) 2016/679. Ustrezni in utemeljeni ugovori, prejeti po izteku roka, se ne upoštevajo.



Sprememba		164

Predlog uredbe
Člen 22 – odstavek 2 – uvodni del
	

	Besedilo, ki ga predlaga Komisija
	Sprememba

	2.	Ko vodilni nadzorni organ predloži zadevo v reševanje sporov, predloži odboru vse naslednje dokumente:
	2.	Ko vodilni nadzorni organ predloži zadevo v reševanje sporov, predloži odboru vse naslednje:



Sprememba		165

Predlog uredbe
Člen 22 – odstavek 2 – točka a a (novo)
	

	Besedilo, ki ga predlaga Komisija
	Sprememba

	
	(aa)	povzetek ključnih vprašanj;



Sprememba		166

Predlog uredbe
Člen 22 – odstavek 2 – točka b
	

	Besedilo, ki ga predlaga Komisija
	Sprememba

	(b)	povzetka upoštevnih dejstev;
	(b)	povzetka upoštevnih dejstev, vključno z opisom dejavnosti obdelave, opisom organizacije upravljavca in kje se sprejemajo ustrezne odločitve o namenih in sredstvih obdelave osebnih podatkov;



Sprememba		167

Predlog uredbe
Člen 22 – odstavek 2 – točka d
	

	Besedilo, ki ga predlaga Komisija
	Sprememba

	(d)	pisnega stališča strank v preiskavi, odvisno od primera, v skladu s členoma 14 in 17;
	(d)	pisnih stališč strank, v skladu s členom 14;



Sprememba		168

Predlog uredbe
Člen 22 – odstavek 2 – točka e
	

	Besedilo, ki ga predlaga Komisija
	Sprememba

	(e)	pisna stališča pritožnikov, odvisno od primera, v skladu s členi 11, 12 in 15;
	črtano



Sprememba		169

Predlog uredbe
Člen 22 – odstavek 2 – točka f
	

	Besedilo, ki ga predlaga Komisija
	Sprememba

	(f)	ustrezne in utemeljene ugovore, s katerimi se vodilni nadzorni organ ni strinjal;
	(f)	ustrezne in utemeljene ugovore, s katerimi se vodilni nadzorni organ ni strinjal, ter ugovore, ki jih je vodilni nadzorni organ zavrnil kot neustrezne in neutemeljene;



Sprememba		170

Predlog uredbe
Člen 22 – odstavek 2 – točka g
	

	Besedilo, ki ga predlaga Komisija
	Sprememba

	(g)	razloge, zaradi katerih se vodilni nadzorni organ ni strinjal z ustreznimi in utemeljenimi ugovori ali je menil, da ugovori niso ustrezni ali utemeljeni.
	(g)	razloge, zaradi katerih se vodilni nadzorni organ ni strinjal z ugovori ali je zavrnil ugovore kot neustrezne ali neutemeljene;



Sprememba		171

Predlog uredbe
Člen 22 – odstavek 2 – točka g a (novo)
	

	Besedilo, ki ga predlaga Komisija
	Sprememba

	
	(ga)	dostop do skupnega spisa.



Sprememba		172

Predlog uredbe
Člen 22 – odstavek 3
	

	Besedilo, ki ga predlaga Komisija
	Sprememba

	3.	Odbor v štirih tednih po prejemu dokumentov iz odstavka 2 opredeli upoštevne ustrezne in utemeljene ugovore.
	3.	Odbor v dveh tednih po prejemu dokumentov iz odstavka 2 prijavi predložitev zadeve mehanizmu za reševanje sporov ali zahteva ponovno predložitev, ki vključuje vse manjkajoče informacije, v roku dodatnega tedna. Ob evidentiranju vloge odbor popiše in strukturira spore med nadzornimi organi, ki so vključeni v postopek pred odborom, ter jih takoj posreduje nadzornim organom.



Sprememba		173

Predlog uredbe
Člen 22 – odstavek 3 a (novo)
	

	Besedilo, ki ga predlaga Komisija
	Sprememba

	
	3a.	Predsednik odbora je po prejemu vseh informacij, navedenih v odstavku 2, pooblaščen, da od vodilnega nadzornega organa ali zadevnega nadzornega organa zahteva dodatne informacije, dokumente ali pojasnila, ki jih odbor potrebuje za sprejetje zavezujoče odločitve o vseh zadevah, ki so predmet ustreznih in utemeljenih ugovorov. Organi dodatne informacije predloži najpozneje en teden po prejemu zahteve.



Sprememba		174

Predlog uredbe
Člen 22 – odstavek 3 b (novo)
	

	Besedilo, ki ga predlaga Komisija
	Sprememba

	
	3b.	Zadevni nadzorni organi lahko v dveh tednih po tem, ko so prejeli predložitev v skladu z odstavkom 3, predložijo druge ustrezne informacije, ki jih imajo o zadevi, ki niso bile vključene v ugovore, vključno z dejstvi in dokumentacijo v zvezi z njihovim ugovorom, vendar ne omejeno nanje.



Sprememba		175

Predlog uredbe
Člen 22 – odstavek 3 c (novo)
	

	Besedilo, ki ga predlaga Komisija
	Sprememba

	
	3c.	„Predložitev zadeve“ v skladu s členom 65(2) Uredbe (EU) 2016/679 pomeni trenutek, ko so vsi dokumenti iz člena 2(2) na voljo in prevedeni v skladu s členom 2d.



Sprememba		176

Predlog uredbe
Člen 22 – odstavek 3 d (novo)
	

	Besedilo, ki ga predlaga Komisija
	Sprememba

	
	3d.	Prepoved iz člena 65(4) Uredbe (EU) 2016/679, da nadzorni organi sprejmejo odločitev o zadevi, predloženi odboru, v rokih iz člena 65(2) in (3) Uredbe (EU) 2016/679, se uporablja tudi v obdobjih iz odstavka 3 tega člena.



Sprememba		177

Predlog uredbe
Člen 23
	

	Besedilo, ki ga predlaga Komisija
	Sprememba

	Člen 23
	črtano

	Evidentiranje v zvezi z odločitvijo na podlagi člena 65(1), točka (a), Uredbe (EU) 2016/679
	

	Predsednik odbora evidentira predložitev zadeve v reševanje sporov na podlagi člena 65(1), točka (a), Uredbe (EU) 2016/679 najpozneje en teden po prejemu vseh naslednjih dokumentov:
	

	(a)	osnutka odločitve ali spremenjenega osnutka odločitve, glede katerega so bili dani ustrezni in utemeljeni ugovori;
	

	(b)	povzetka upoštevnih dejstev;
	

	(c)	pisnega stališča strank v preiskavi, odvisno od primera, v skladu s členoma 14 in 17;
	

	(d)	pisnih stališč pritožnikov, odvisno od primera, v skladu s členi 11, 12 in 15;
	

	(e)	upoštevnih ustreznih in utemeljenih ugovorov;
	

	(f)	razlogov, zaradi katerih se vodilni nadzorni organ ni strinjal z upoštevnimi ustreznimi in utemeljenimi ugovori.
	



Sprememba		178

Predlog uredbe
Člen 24
	

	Besedilo, ki ga predlaga Komisija
	Sprememba

	Člen 24
	črtano

	Obrazložitev pred sprejetjem odločitve na podlagi člena 65(1), točka (a), Uredbe (EU) 2016/679
	

	1.	Predsednik odbora pred sprejetjem zavezujoče odločitve v skladu s členom 65(1), točka (a), Uredbe (EU) 2016/679 prek vodilnega nadzornega organa strankam v preiskavi, in/ali v primeru popolne ali delne zavrnitve pritožbe, pritožniku predloži obrazložitev, ki jo namerava odbor navesti v svoji odločitvi. Kadar namerava odbor sprejeti zavezujočo odločitev, s katero od vodilnega nadzornega organa zahteva, da spremeni svoj osnutek odločitve ali spremenjeni osnutek odločitve, odbor odloči, ali bi bilo treba taki obrazložitvi priložiti upoštevne ustrezne in utemeljene ugovore, na podlagi katerih namerava sprejeti svojo odločitev.
	

	2.	Stranke v preiskavi, in/ali v primeru popolne ali delne zavrnitve pritožbe, pritožnik imajo od prejema obrazložitve iz odstavka 1 na voljo en teden, da izrazijo svoja stališča.
	

	3.	Rok iz odstavka 2 se podaljša za en teden, če odbor podaljša rok za sprejetje zavezujoče odločitve v skladu s členom 65(2) Uredbe (EU) 2016/679.
	

	4.	Obdobji iz odstavkov 2 in 3 se ne štejeta v rok za sprejetje zavezujoče odločitve odbora iz člena 65(2) Uredbe (EU) 2016/679.
	



Sprememba		179

Predlog uredbe
Člen 25
	

	Besedilo, ki ga predlaga Komisija
	Sprememba

	Člen 25
	črtano

	Postopek v zvezi z odločitvijo na podlagi člena 65(1), točka (b), Uredbe (EU) 2016/679
	

	1.	Nadzorni organ, ki predloži zadevo v zvezi s pristojnostjo za glavno ustanovitev, pri predložitvi te zadeve na podlagi člena 65(1), točka (b), Uredbe 2016/679 odboru zagotovi vse naslednje dokumente:
	

	(a)	povzetka upoštevnih dejstev;
	

	(b)	oceno teh dejstev, kar zadeva pogoje iz člena 56(1) Uredbe (EU) 2016/679;
	

	(c)	stališča upravljavca ali obdelovalca, katerega glavna ustanovitev je predmet predložitve;
	

	(d)	stališča drugih nadzornih organov, ki jih zadeva predložitev;
	

	(e)	vse druge dokumente ali informacije, ki so po mnenju nadzornega organa, ki predloži zadevo, ustrezni in potrebni za opredelitev rešitve v zadevi.
	

	2.	Predsednik odbora predložitev evidentira najpozneje en teden po prejemu dokumentov iz odstavka 1.
	



Sprememba		180

Predlog uredbe
Člen 26 – odstavek 1 – točka c
	

	Besedilo, ki ga predlaga Komisija
	Sprememba

	(c)	stališča nadzornega organa, ki predloži zadevo, ali Komisije o tem, ali bi moral nadzorni organ, odvisno od primera, posredovati osnutek odločitve odboru v skladu s členom 64(1) Uredbe (EU) 2016/679, ali o tem, da nadzorni organ ni upošteval mnenja odbora, izdanega v skladu s členom 64 Uredbe (EU) 2016/679.
	(c)	stališča nadzornega organa, ki predloži zadevo, ali Komisije o tem, ali bi moral nadzorni organ, odvisno od primera, posredovati osnutek odločitve odboru v skladu s členom 64(1) Uredbe (EU) 2016/679, ali o tem, da nadzorni organ ni upošteval mnenja odbora, izdanega v skladu s členom 64 Uredbe (EU) 2016/679, vključno s pojasnilom, katere točke niso bile upoštevane, in sklicem na ustrezen del sprejete odločitve. 



Sprememba		181

Predlog uredbe
Člen 26 – odstavek 1 a (novo)
	

	Besedilo, ki ga predlaga Komisija
	Sprememba

	
	1a.	Predsednik odbora vse nadzorne organe obvesti o predložitvi odboru iz odstavka 1 in jim omogoči, da izrazijo svoja stališča.



Sprememba		182

Predlog uredbe
Člen 26 – odstavek 3
	

	Besedilo, ki ga predlaga Komisija
	Sprememba

	3.	Predsednik odbora predložitev evidentira najpozneje en teden po prejemu dokumentov iz odstavkov 1 in 2.
	3.	Predsednik odbora predložitev evidentira najpozneje en teden po prejemu vseh dokumentov iz odstavkov 1 in 2.



Sprememba		183

Predlog uredbe
Člen 26 a (novo)
	

	Besedilo, ki ga predlaga Komisija
	Sprememba

	
	Člen 26a 

	
	Postopkovne odločitve odbora

	
	1. 	Nadzorni organ lahko v skladu s členom 66 Uredbe (EU) 2016/679 od odbora zahteva, da sprejme nujno zavezujočo odločitev v obliki postopkovne ugotovitve o vseh postopkovnih sporih med nadzornimi organi v primerih, predvidenih v tej uredbi.

	
	2. 	Kadar vodilni nadzorni organ meni, da nikakor ne more upoštevati roka iz člena 4(1b) ali člena 5a(3), zlasti zaradi potrebe po izjemno zapletenih preiskavah dejstev, od odbora zahteva nujno zavezujočo odločitev v skladu z odstavkom 1 o podaljšanju roka za največ devet mesecev. Nadzorni organ dokaže, da je zahtevano podaljšanje kljub njegovi skladnosti s členom 2c(1) nujno.

	
	3.	Zahteve iz odstavkov 1 in 2 vsebujejo vsaj:

	
	(a) 	dejstva, na katera se sklicuje, in morebitne dokaze, ki so na voljo organu ali stranki;

	
	(b) 	pravno podlago za zahtevo;

	
	(c)	odločitev v skladu z odstavkom 1 ali podaljšanje roka v skladu z odstavkom 2, ki ga organ ali stranka zahteva od odbora;

	
	4. 	odbor v dveh tednih odloči o zadevi na podlagi informacij, ki jih ima na voljo, ali zavrne vlogo. Odločitve so za nadzorne organe zavezujoče.



Sprememba		184

Predlog uredbe
Člen 26 b (novo)
	

	Besedilo, ki ga predlaga Komisija
	Sprememba

	
	Člen 26b

	
	Pravica do učinkovitega pravnega sredstva zoper nadzorni organ

	
	1. 	Brez poseganja v obstoječa pravna sredstva v skladu s členom 78 Uredbe (EU) 2016/679 in katera koli druga upravna ali izvensodna sredstva ima vsaka stranka v postopku pravico do učinkovitega pravnega sredstva:

	
	(a) 	kadar nadzorni organ, pri katerem je bila vložena pritožba, ne uporabi svojih pooblastil za zagotovitev napredovanja postopka pri drugem nadzornem organu;

	
	(b) 	kadar vodilni nadzorni organ ne spoštuje rokov, kot je določeno v Uredbi (EU) 2016/679 in tej uredbi, ali

	
	(c) 	kadar nadzorni organ ne ravna v skladu z zavezujočo odločitvijo odbora.

	
	2. 	Katera koli stranka v postopku ali neprofitni organ v skladu s členom 80 Uredbe (EU) 2016/679 lahko vloži tožbo v skladu z odstavkom 1, točka (c), če meni, da so pravice posameznika, na katerega se nanašajo osebni podatki, iz Uredbe (EU) 2016/679 kršene zaradi obdelave.

	
	3. 	Kadar sodišče, ki izvaja pregled v skladu z odstavkom 1, ugotovi, da nadzorni organ ni izpolnil svojih dolžnosti, lahko temu nadzornemu organu odredi sprejetje potrebnih ukrepov.



Sprememba		185

Predlog uredbe
Člen 27 – odstavek 1 – točka a
	

	Besedilo, ki ga predlaga Komisija
	Sprememba

	(a)	povzetka upoštevnih dejstev;
	(a)	povzetka upoštevnih dejstev, vključno z dokazi o kršitvi Uredbe (EU) 2016/679;



Sprememba		186

Predlog uredbe
Člen 27 – odstavek 1 – točka b
	

	Besedilo, ki ga predlaga Komisija
	Sprememba

	(b)	opis začasnega ukrepa, sprejetega na zadevnem ozemlju, njegovega trajanja in razlogov za njegovo sprejetje, vključno z utemeljitvijo nujne potrebe po ukrepanju za zaščito pravic in svoboščin posameznikov, na katere se nanašajo osebni podatki;
	(b)	opis začasnega ukrepa, sprejetega na ozemlju države članice nadzornega organa, ki zahteva mnenje, njegovega trajanja in razlogov za njegovo sprejetje, vključno z utemeljitvijo nujne potrebe po ukrepanju za zaščito pravic in svoboščin posameznikov, na katere se nanašajo osebni podatki;



Sprememba		187

Predlog uredbe
Člen 27 – odstavek 1 – točka c
	

	Besedilo, ki ga predlaga Komisija
	Sprememba

	(c)	utemeljitev nujne potrebe po sprejetju končnih ukrepov na ozemlju države članice nadzornega organa prosilca, vključno z obrazložitvijo izjemne narave okoliščin, zaradi katerih je treba sprejeti zadevne ukrepe.
	(c)	utemeljitev nujne potrebe po končnih ukrepih, vključno z obrazložitvijo izjemne narave okoliščin, zaradi katerih je treba sprejeti zadevne ukrepe.



Sprememba		188

Predlog uredbe
Člen 27 – odstavek 1 – točka c a (novo)
	

	Besedilo, ki ga predlaga Komisija
	Sprememba

	
	(ca)	če organ prosilec ni vodilni nadzorni organ, stališča vodilnega nadzornega organa;



Sprememba		189

Predlog uredbe
Člen 27 – odstavek 2
	

	Besedilo, ki ga predlaga Komisija
	Sprememba

	2.	Nujno mnenje odbora se naslovi na nadzorni organ, ki je vložil zahtevo. Podobno je mnenju v smislu člena 64(1) Uredbe (EU) 2016/679, pri čemer organu prosilcu omogoča, da ohrani ali spremeni začasni ukrep v skladu z obveznostmi iz člena 64(7) Uredbe (EU) 2016/679.
	2.	Nujno mnenje odbora se naslovi na vse nadzorne organe. Podobno je mnenju v smislu člena 64(1) Uredbe (EU) 2016/679, pri čemer organom omogoča, da ohrani ali spremeni začasni ukrep v skladu z obveznostmi iz člena 64(7) Uredbe (EU) 2016/679.



Sprememba		190

Predlog uredbe
Člen 28 – naslov
	

	Besedilo, ki ga predlaga Komisija
	Sprememba

	Nujne odločitve na podlagi člena 66(2) Uredbe (EU) 2016/679
	Nujne zavezujoče odločitve na podlagi člena 66(2) Uredbe (EU) 2016/679



Sprememba		191

Predlog uredbe
Člen 28 – odstavek 1 – uvodni del
	

	Besedilo, ki ga predlaga Komisija
	Sprememba

	1.	Zahteva za nujno odločitev odbora v skladu s členom 66(2) Uredbe (EU) 2016/679 se vloži najpozneje tri tedne pred iztekom začasnih ukrepov, sprejetih na podlagi členov 61(8), 62(7) ali 66(1) Uredbe (EU) 2016/679. Ta zahteva vsebuje vse naslednje elemente:
	1.	Zahteva za nujno zavezujočo odločitev odbora v skladu s členom 66(2) Uredbe (EU) 2016/679 se vloži najpozneje tri tedne po sprejetju začasnih ukrepov, sprejetih na podlagi členov 61(8), 62(7) ali 66(1) Uredbe (EU) 2016/679. Ta zahteva vsebuje vse naslednje elemente:



Sprememba		192

Predlog uredbe
Člen 28 – odstavek 1 – točka a
	

	Besedilo, ki ga predlaga Komisija
	Sprememba

	(a)	povzetka upoštevnih dejstev;
	(a)	povzetka upoštevnih dejstev, vključno z dokazi o kršitvi Uredbe (EU) 2016/679;



Sprememba		193

Predlog uredbe
Člen 28 – odstavek 1 – točka b
	

	Besedilo, ki ga predlaga Komisija
	Sprememba

	(b)	začasni ukrep, sprejet na ozemlju države članice nadzornega organa, ki zahteva odločitev, njegovo trajanje in razloge za sprejetje začasnih ukrepov, zlasti utemeljitev nujne potrebe po ukrepanju za zaščito pravic in svoboščin posameznikov, na katere se nanašajo osebni podatki;
	(b)	začasni ukrep, sprejet na ozemlju države članice nadzornega organa, ki zahteva odločitev, njegovo trajanje in razloge za njegovo sprejetje, zlasti utemeljitev nujne potrebe po ukrepanju za zaščito pravic in svoboščin posameznikov, na katere se nanašajo osebni podatki;



Sprememba		194

Predlog uredbe
Člen 28 – odstavek 1 – točka c
	

	Besedilo, ki ga predlaga Komisija
	Sprememba

	(c)	informacije o vseh preiskovalnih ukrepih, sprejetih na zadevnem ozemlju, in odgovore, prejete od lokalne ustanovitve strank v preiskavi, ali katere koli druge informacije nadzornega organa prosilca;
	(c)	informacije o vseh preiskovalnih ukrepih, sprejetih na zadevnem ozemlju, in odgovore, prejete od strank v preiskavi, ali katere koli druge informacije nadzornega organa prosilca;



Sprememba		195

Predlog uredbe
Člen 28 – odstavek 1 – točka d
	

	Besedilo, ki ga predlaga Komisija
	Sprememba

	(d)	utemeljitev nujne potrebe po sprejetju končnih ukrepov na ozemlju nadzornega organa prosilca, ob upoštevanju izjemne narave okoliščin, zaradi katerih je treba sprejeti končni ukrep, ali dokaz, da se nadzorni organ ni odzval na zahtevo iz členov 61(3) ali 62(2) Uredbe (EU) 2016/679;
	(d)	utemeljitev nujne potrebe po sprejetju končnih ukrepov, ob upoštevanju izjemne narave okoliščin, zaradi katerih je treba sprejeti končni ukrep, ali dokaz, da nadzorni organ ni zagotovil informacij, zahtevanih v skladu s členom 61(5) Uredbe (EU) 2016/679, ali pa se ni odzval na zahtevo v skladu s členom 62(2) Uredbe (EU) 2016/679;



Sprememba		196

Predlog uredbe
Člen 28 – odstavek 1 – točka f
	

	Besedilo, ki ga predlaga Komisija
	Sprememba

	(f)	kjer je primerno, stališča lokalne ustanovitve strank v preiskavi, zoper katere so bili sprejeti začasni ukrepi v skladu s členom 66(1) Uredbe (EU) 2016/679.
	(f)	kjer so na voljo, stališča strank. Če organ prosilec ni vodilni nadzorni organ, organ prosilec odobri pravico do zaslišanja strankam v preiskavi, zoper katere so bili sprejeti začasni ukrepi v skladu s členom 66(1) Uredbe (EU) 2016/679.

Predlog uredbe
Člen 28 – odstavek 2
	

	Besedilo, ki ga predlaga Komisija
	Sprememba

	2.	Nujna odločitev iz odstavka 1 se naslovi na nadzorni organ, ki je vložil zahtevo, in organu prosilcu omogoči ohranitev ali spremembo začasnega ukrepa.
	2.	Nujna zavezujoča odločitev iz odstavka 1 se naslovi na vodilni nadzorni organ in vse zadevne nadzorne organe in se v njej določijo nadzorni organi, ki bi morali sprejeti končne ukrepe, če je primerno, glede na nujno mnenje ali odločitev odbora v skladu s členom 66(2) Uredbe (EU) 2016/679.



Sprememba		198

Predlog uredbe
Člen 28 – odstavek 3
	

	Besedilo, ki ga predlaga Komisija
	Sprememba

	3.	Kadar odbor sprejme nujno zavezujočo odločitev, v kateri je navedeno, da bi bilo treba sprejeti končne ukrepe, nadzorni organ, na katerega je naslovljena odločitev, take ukrepe sprejme pred iztekom začasnih ukrepov, sprejetih na podlagi člena 66(1) Uredbe (EU) 2016/679.
	3.	Kadar odbor sprejme nujno zavezujočo odločitev, v kateri je navedeno, da bi bilo treba sprejeti končne ukrepe, nadzorni organ ali organi, na katere je naslovljena odločitev, take ukrepe sprejmejo pred iztekom začasnih ukrepov, sprejetih na podlagi člena 66(1) Uredbe (EU) 2016/679.

Predlog uredbe
Člen 28 – odstavek 4
	

	Besedilo, ki ga predlaga Komisija
	Sprememba

	4.	Nadzorni organ, ki je vložil zahtevo iz odstavka 1, o svoji odločitvi o končnih ukrepih uradno obvesti ustanovitev upravljavca ali obdelovalca na ozemlju svoje države članice in odbor. Kadar vodilni nadzorni organ ni organ prosilec, organ prosilec o končnem ukrepu obvesti vodilni nadzorni organ.
	4.	Nadzorni organ, ki je odgovoren za sprejetje končnih ukrepov, o svoji odločitvi o končnih ukrepih uradno obvesti stranke v preiskavi in odbor. Kadar vodilni nadzorni organ ni organ prosilec, organ prosilec o odločitvi odbora in končnih ukrepih, ki jih je sprejel vodilni nadzorni organ, obvesti stranke v preiskavi, zoper katere so bili sprejeti začasni ukrepi. Nadzorni organ, ki prejme pritožbo, pritožnika obvesti o odločitvi odbora in končnih ukrepih, ki jih je sprejel vodilni nadzorni organ.

Predlog uredbe
Člen 28 a (novo)
	

	Besedilo, ki ga predlaga Komisija
	Sprememba

	
	Člen 28a

	
	Pravna sredstva proti postopkovnim odločitvam

	
	Pravna sredstva proti postopkovnim odločitvam nadzornega organa iz nacionalnega prava se uveljavljajo le skupaj s pravnim sredstvom proti končni glavni odločitvi. Roki za uporabo pravnih sredstev proti postopkovnim odločitvam iz veljavnega nacionalnega prava se podaljšajo za trajanje postopka pred nadzornim organom.

Predlog uredbe
Člen 28 b (novo)
	

	Besedilo, ki ga predlaga Komisija
	Sprememba

	
	Člen 28b

	
	Statistični podatki o izvrševanju

	
	Nadzorni organi v poročilih o dejavnostih iz člena 59 Uredbe (EU) 2016/679 navedejo naslednje številke:

	
	(a)	število preiskav po uradni dolžnosti, ki jih je začel nadzorni organ;

	
	(b)	število preiskav po uradni dolžnosti, ki so jih začeli drugi nadzorni organi;

	
	(c)	število prejetih pritožb, vključno s številom zavrnjenih, ovrženih, umaknjenih, delno potrjenih, popolnoma potrjenih ali drugače zaključenih;

	
	(d) število pravno zavezujočih odločitev v fazi pritožbe;

	
	(e) število povprečnega trajanja odprtih in zaključenih postopkov iz točke (a) do (d) do danes;

	
	(f) število vseh vrst ukrepov, sprejetih v skladu s členom 58(2) Uredbe (EU) 2016/679 ali veljavno nacionalno zakonodajo;

	
	(g) število in znesek glob, naloženih in zbranih na podlagi členov 83 in 84 Uredbe (EU) 2016/679 ali ustrezne nacionalne zakonodaje, ter

	
	(h) letni proračun in število članov osebja, razčlenjeno glede na usposobljenost, naloge in organizacijske enote.

	
	2.	Nadzorni organi poročilo o dejavnostih za preteklo leto objavijo brez nepotrebnega odlašanja najpozneje do 30. junija.

	
	3.	Odbor da javnosti vsako leto na voljo informacije vseh nadzornih organov iz odstavka 1 najpozneje do 31. julija vsakega leta za preteklo leto.


(Člen 28b je vstavljen v poglavje VII „Splošne in končne določbe“)

Predlog uredbe
Člen 29
	

	Besedilo, ki ga predlaga Komisija
	Sprememba

	Člen 29
	črtano

	Začetek rokov in opredelitev delovnega dne
	

	1.	Roki, ki so določeni v Uredbi (EU) 2016/679 ali ki jih nadzorni organi določijo na podlagi navedene uredbe, se izračunajo v skladu z Uredbo (EGS, Euratom) št. 1182/71 Sveta17.
	

	2.	Roki začnejo teči na delovni dan po dogodku, na katerega se nanaša zadevna določba Uredbe (EU) 2016/679 ali te uredbe.
	

	__________________
	

	17 Uredba (EGS, Euratom) št. 1182/71 Sveta z dne 3. junija 1971 o določitvi pravil glede rokov, datumov in iztekov rokov (UL L 124, 8.6.1971, str. 1).

Predlog uredbe
Člen 30 – odstavek 1
	

	Besedilo, ki ga predlaga Komisija
	Sprememba

	Poglavji III in IV se uporabljata za preiskave po uradni dolžnosti, ki se začnejo po začetku veljavnosti te uredbe, in za preiskave na podlagi pritožb, vloženih po začetku veljavnosti te uredbe.
	Poglavja I, II in III se uporabljajo za preiskave po uradni dolžnosti, ki se začnejo po začetku veljavnosti te uredbe, in za preiskave na podlagi pritožb, vloženih po začetku veljavnosti te uredbe.

Predlog uredbe
Člen 30 – odstavek 2
	

	Besedilo, ki ga predlaga Komisija
	Sprememba

	Poglavje V se uporablja za vse primere, predložene v reševanje sporov na podlagi člena 65 Uredbe (EU) 2016/679 po začetku veljavnosti te uredbe.
	Poglavji V in VI se uporabljata za vse primere, predložene v reševanje sporov na podlagi člena 65 in v nujni postopek na podlagi člena 66(2) in (3)Uredbe (EU) 2016/679 po začetku veljavnosti te uredbe.

Predlog uredbe
Člen 30 – odstavek 2 a (novo)
	

	Besedilo, ki ga predlaga Komisija
	Sprememba

	
	Vodilni nadzorni organ do [šest mesecev od datuma začetka uporabe te direktive] v navedenem času vse dokumente iz svojega spisa zagotovi drugim nadzornim organom z drugimi elektronskimi sredstvi.

Predlog uredbe
Člen 30 a (novo)
	

	Besedilo, ki ga predlaga Komisija
	Sprememba

	
	Člen 30a

	
	Ocena in pregled

	
	Komisija oceni in pregleda to uredbo kot del svojih poročil Evropskemu parlamentu in Svetu v skladu s členom 97 Uredbe (EU) 2016/679.



Sprememba		207

Predlog uredbe
Člen 31 – naslov
	

	Besedilo, ki ga predlaga Komisija
	Sprememba

	Začetek veljavnosti
	Začetek veljavnosti in uporaba

Predlog uredbe
Člen 31 – odstavek 1 a (novo)
	

	Besedilo, ki ga predlaga Komisija
	Sprememba

	
	1a.	Začne se uporabljati [eno leto po datumu začetka veljavnosti te uredbe].

	
	Vendar se člen 2b(1), točka (c), člen 2b(3), zadnji stavek, člen 2c(2), zadnji stavek in (5), člen 2d(3) in (6), člen 8(1) in člen 18(1), točka (a), uporabljajo od [šest mesecev od datuma začetka uporabe te uredbe].

Predlog uredbe
Priloga I – del A – točka 1
	

	Besedilo, ki ga predlaga Komisija
	Sprememba

	1.	Identifikacija osebe ali subjekta, ki vlaga pritožbo
	1.	Identifikacija osebe ali subjekta, ki vlaga pritožbo

	Če je pritožnik fizična oseba, predloži dokazilo o identiteti1a. 
	

	Če pritožbo vlaga organ iz člena 80 Uredbe (EU) 2016/679, predloži dokazilo, da je bil ustrezno ustanovljen v skladu s pravom države članice.
	Če pritožbo vlaga organ, organizacija ali združenje iz člena 80 Uredbe (EU) 2016/679, predloži dokazilo, da je bil ustrezno ustanovljen v skladu s pravom države članice.

	Če se pritožba vloži na podlagi člena 80(1) Uredbe 2016/679, se predloži dokazilo, da organ, ki vlaga pritožbo, deluje na podlagi pooblastila posameznika, na katerega se nanašajo osebni podatki.
	Če se pritožba vloži na podlagi člena 80(1) Uredbe 2016/679, se predloži dokazilo, da organ, organizacija ali združenje, ki vlaga pritožbo, deluje na podlagi pooblastila posameznika, na katerega se nanašajo osebni podatki. 

	-------
	

	1a Na primer potni list, vozniško dovoljenje, nacionalna osebna izkaznica.

Predlog uredbe
Priloga I – del A – točka 2
	

	Besedilo, ki ga predlaga Komisija
	Sprememba

	2.	Kontaktni podatki1a
	2.	Kontaktni podatki1a

	Elektronski naslov, če se pritožba vloži v elektronski obliki.
	ime, naslov in vsi drugi razpoložljivi kontaktni podatki pritožnika in elektronski naslov, če se pritožba vloži v elektronski obliki.

	Poštni naslov, če se pritožba vloži po pošti.
	

	Telefonska številka.
	

	------------
	-----------

	1a Če pritožbo vloži organ iz člena 80 Uredbe (EU) 2016/679, se zagotovijo vse informacije iz točke 2.
	1a Če pritožbo vloži organ iz člena 80 Uredbe (EU) 2016/679, se zagotovijo vse informacije iz točke 2.

Predlog uredbe
Priloga I – del A – točka 3
	

	Besedilo, ki ga predlaga Komisija
	Sprememba

	3.	Subjekt, ki z obdelavo vaših osebnih podatkov krši Uredbo (EU) 2016/679
	3.	Subjekt, ki z obdelavo vaših osebnih podatkov krši Uredbo (EU) 2016/679

	Navedite vse informacije, ki jih imate, za lažjo identifikacijo subjekta, ki je predmet vaše pritožbe.
	Navedite vse informacije, ki jih imate, da olajšate identifikacijo subjekta, ki je predmet vaše pritožbe, vključno z imenom, naslovom in vsemi drugimi kontaktnimi podatki tega subjekta.

